“Ini Persembahan Untuk Orang Hindu Ke?”

Tidak dapat dinafikan kelincahan Izara Aishah baru-baru ini di sebuah majlis pertunjukan fesyen namun ada sesetengah warga laman sosial sakit mata dengan perkara tersebut dan meninggalkan komen yang menyakitkan hati. Mudah saja sebenarnya, jika tidak suka, tidak usahlah ambil kisah.

Namun rata-rata peminat Izara menyokong apa yang dilakukan oleh pelakon berkenaan dan menasihatkan agar Izara tidak mengambil pusing terhadap kritikan tersebut.

Mahu buat macam mana, Izara memegang status selebriti dan majlis yang diadakan pula mendapat liputan di laman sosial. Apa yang pasti, tuan empunya badan tahu apa yang dilakukan.

Inilah kenyataan selebriti dan juga rakyat biasa yang hidup di era kepesatan laman sosial. Lagipun isu sebegini hanya timbul dalam jangka masa yang sekejap saja. (rtky/s)


Dakwa Bakal PhD Tapi Universiti Malaya Nafi

Kehebatan Boy Iman atau nama sebenarnya, Norul Iman A. Rahman yang kini berusia 38 tahun mencetuskan api spekulasi di laman sosial tidak dapat dinafikan lagi dan baru-baru ini dia mendedahkan status pendidikannya peringkat Doktor Falsafah (PhD) di Universiti Malaya (UM) beserta sekali dengan kad pelajarnya.

Malangnya perkara tersebut dinafikan sendiri oleh universiti berkenaan melalui beberapa laman sosial rasmi mereka. Bagaimanapun menurut Boy Iman kepada Utusan Malaysia, tunggu sajalah hari konvokesyen nanti.

“Saya rasa dah macam Raja Viral. Semua yang saya lakukan akan menjadi perbualan banyak pihak. Serba salah jadinya. Biarlah masa menentukan. Tunggu sahaja hari konvokesyen berlangsung kelak,” jelasnya.

Sebelum ini Boy Iman pernah ditahan reman bagi membantu siasatan berhubung kes penipuan projek pembinaan rumah banglo. Rata-rata komen yang ditinggalkan warga laman sosial ternyata mahu pelakon ini tidak menipu lagi.

Bak kata Boy Iman, kena tunggu konvokesyen dulu dan pastinya gambar yang dikongsikan nanti bukanlah sekadar berada di depan pintu pagar UM sahaja’kan? (rtky/s)


5 Persediaan Untuk Jumpa Oppa Di Korea Musim Bunga Ini

Untungnya siapa sekarang ini yang berkesempatan pergi ke Korea Selatan. Sebab apa untung? Sebab sekarang tengah musim bunga. Cuba bayangkan betapa cantiknya pemandangan di sana. Kemudian ditambah lagi dengan cuaca dingin, memang tak mahu balik tanah air rasanya.

Namun bagi anda yang belum pernah menjejakkan kaki di Korea ketika musim bunga, kami kongsikan beberapa tips yang sangat membantu anda ketika berada di sana.

Pakaian yang sesuai merupakan kunci utama dalam memastikan perjalanan anda sentiasa selesa. Maklumlah kadang-kadang bila sudah sejuk sangat, mulalah mahu berhenti di setiap lokasi bagi memanaskan badan. Pastikan pakaian yang anda beli nanti mudah hangat dan juga ringan sekaligus memudahkan pergerakan anda.

Ini adalah perkara asas sebelum anda pergi travel ke mana-mana pun. Ketika berada di tanah air pun sudah boleh rangka perjalanan dan lokasi di mana anda ingin lawati. Jika ikut travel agensi, mungkin sudah disiapkan tapi jika pergi dengan bersendirian, adalah lebih baik anda mengetahui dengan lebih lanjut tentang lokasi yang anda ingin tujui.

Jangan berjenaka ingin travel dengan hanya berselipar di Korea ketika musim bunga. Memang tidak sesuai langsung. Kami sarankan anda untuk beli kasut yang mempunyai tapak yang selesa. Kebiasannya ketika travel, kita akan banyak berjalan dan keadaan tapak kaki yang terjaga akan membuatkan anda kurang penat.

Baju pun sudah sesuai, kasut pun memang terjamin selesa, jadi janganlah terlupa untuk membawa kamera untuk bergambar. Jika anda yang suka ambil video ketika travel, ada baiknya dapatkan video kamera kecil yang sangat mudah untuk didapatkan di mana-mana kedai kamera ini. Sekurang-kurangnya ia tidak berat dan mudah dibawa ke mana-mana.

Ini satu perkara yang sangat penting ketika berkunjung ke negara beriklim sejuk. Penjagaan wajah seharusnya diberi keutamaan. Serius, bagi siapa yang pernah pergi ke luar negara ketika musim sejuk, wajah pastinya akan lebih cepat kering.

Kini di Watsons terdapat pelbagai set Collagen by Watsons White Regeneration yang bukan saja menjaga wajah anda malah membuatkan tona wajah anda kelihatan lebih cerah. Lebih menarik lagi, harga yang ditawarkan juga adalah mampu milik.

Selain itu, produk penjagaan wajah buatan Korea ini juga telah berjaya menambat hati 95% pengguna. Mana tidaknya, wajah anda bukan saja semakin cerah malah turut mulus umpama gadis Korea.

Tak payah susah-susah untuk ke Korea untuk dapatkan sebab anda boleh dapatkan Collagen by Watsons ini di seluruh Watsons berhampiran anda. Jika anda tidak mahu ketinggalan sebarang kemaskini dan promosi terbaru Watsons, terus ke laman web rasmi mereka, www.watsons.com.my.


Ziana Zain Nekad Fail Penceraian, Armin Tidak Setuju

Rumah tangga penyanyi popular Ziana Zain dan suaminya, Armin Zaharin didakwa berada di hujung tanduk apabila penyanyi Madah Berhelah itu sudah memfailkan perceraian di Mahkamah Syariah Shah Alam pada 3 April lalu.

Namun, menurut sumber suaminya tidak bersetuju untuk melafazkan cerai dan minta kes tersebut dibawa ke jawatan kuasa pendamai.

Dalam perkembangan terbaru, Armin Zaharin bertindak melarikan diri daripada pihak media selepas selesai prosiding kes pukul anaknya di Mahkamah Majistret Shah Alam hari ini.

Peguamnya yang baharu dilantik Mohamad Rizal meminta anak guamnnya itu diberi sedikit ruang.

Mengikut pertuduhan, Armin didakwa dengan sengaja menggunakan rotan sehingga menyebabkan luka dan lebam ke atas anaknya di sebuah rumah di Denai Alam, dekat sini, di antara pukul 8 malam hingga 10.30 malam pada 24 Februari lalu.

Majistret Raja Noor Adilla Raja Mahyaldin menetapkan 15 Mei depan sebagai tarikh baharu serahan dokumen dakwaan Armin mencederakan anak lelakinya pada Februari lalu. (rtky/m)


2 Tahun Kahwin, Upiak Mengaku Masih Perawan?

Sebut je lagu ‘Tak Tun Tuang’ pasti ramai tahu siapa penyanyi lagu tersebut iaitu Upiak Silvia. Lagu bahasa Minang itu pernah menjadi fenomena bukan saja di Malaysia, malah sehingga ke Thailand.

Tetapi ramai yang tidak tahu penyanyi yang berasal dari Bukit Tinggi, Padang, Sumatera Barat, Indonesia itu pernah berkahwin, namun tidak bertahan lama selepas ditipu oleh bekas suaminya itu.

Baru-baru ini, menerusia sebuah program popular di Indonesia, Upiak mendedahkan kisah hidupnya yang agak tragis.

Menurut Upiak, walaupun pernah berkahwin selama dua tahun setengah, dia mengakui tidak pernah melakukan hubungan intim bersama bekas suami.

“Karena, dua setengah tahun menikah, saya masih bisa menjaga itu (kehormatan),” dedahnya.

Upiak memberitahu, selama berkahwin suaminya tidak pernah membuatkan dirinya rasa ghairah dan mungkin juga belum masanya lagi.

“Sebetulnya mungkin, kerana Tuhan belum mengizinkan saya. Dan, lagi-lagi wanita itu bergantung pada lelaki, berikan mood yang bagus dulu, mungkin baru boleh meluluhkan perempuan,” katanya.


Canggah Nilai Islam, Punca Raja Ilya Tolak Marvel

Selepas membuat persiapan selama tiga bulan dan berada di Amerika Syarikat selama dua minggu, pelakon Raja Ilya memberitahu dia terpaksa menolak tawaran untuk membintangi filem francais Marvel.

Berikutan itu, ada pihak mengatakan Raja Ilya menipu dan hanya sekadar mengadakan cerita kononnya mendapat tawaran tersebut.

Terbaru, Raja Ilya tampil memberi penjelasan bahawa dia sememangnya mendapat watak yang ditawarkan selepas berjaya dalam sesi uji bakat, namun ada sebab kenapa dia menolak tawaran tersebut.

“Saya tidak bodoh untuk mengumumkan sesuatu yang belum ada pengesahan lagi.

“Selepas mendapat watak itu barulah saya mengumumkannya. Sudah tentu saya teruja berpeluang berlakon dalam filem terbitan francais besar,” jelasnya kepada Harian Metro.

Ilya memberitahu dia terpaksa menolak tawaran tersebut selepas mendapati ada babak yang bercanggah dengan nilai Islam.

“Ketika membaca skrip baru saya mendapati ada bahagian menyentuh sensitiviti Islam.

“Sudah pasti saya tidak mahu mencemar imej Malaysia dan maruah keluarga, jadi dengan berat hati saya terpaksa menolak lakonan itu,” katanya.


“Nazim Tak Payah La Nyanyi, Pakai Mekap Bagai”

Sejak lagu putus tunang Sufian Suhaimi di dengarkan di YouTube, ramai artis popular menyanyikan semula lagu tersebut dengan cara mereka tersendiri.

Antara penyanyi yang membuat cover lagu yang kini trending di YouTube itu seperti Ernie Zakri, Haqiem Rusli dan Ara Johari.

Tidak ketinggalan, pelakon Fatin Afeefa dan Nazim Othman turut menyanyikan lagu tersebut. Ramai yang memuji suara merdu Fatin Afeefa yang membawakan lagu itu dengan cukup baik sekali.

Namun lain pula komen buat Nazim Othman. Ramai mengatakan Nazim tidak boleh menyanyi dan tiada bakat. Ada juga yang memerli Nazim kerana dilihat seperti melebih-lebih untuk menyampaikan lagu tersebut.

Namun ada perkara lain yang buatkan ramai penonton tertumpu pada Nazim iaitu mekapnya yang dilihat berlebihan. Ada juga yang mengatakan Nazim control macho.

Apa-apa pun, Fatin dan Nazim menyanyikan semula lagu tersebut hanya untuk suka-suka sahaja khas untuk peminat mereka.


Baru 17 Hari, Siti Dedah Rahsia Hilang 14Kg

Sejak melahirkan puteri sulungnya, rata-rata peminat sentiasa menantikan perkembangan terbaru Datuk Siti Nurhaliza. Apa saja yang berkaitan Siti Aafiyah, pasti akan menjadi perhatian.

Baru-baru ini, Datuk Siti kongsikan beliau kini hilang berat badan 14 kg selepas melahirkan. Menurut penyanyi nombor satu negara itu, beliau mengalami penyusutan berat badan disebabkan perlu berjaga dan Siti Aafiyah kuat minum susu. Tambahnya lagi, dia turut berterima kasih dengan anaknya kerana membantu menurunkan berat badan.

Sementara itu, Siti turut kongsikan perkembangan dirinya dan anaknya dalam keadaan sihat. Rata-rata netizen gembira dengan perkembangan Datuk Siti dan Aafiyah. Ramai juga yang memuji Siti kini semakin cantik dan berseri-seri.

Ada juga peminat yang turut kongsikan pengalaman sama seperti Siti yang mengalami penurunan berat badan kerata selepas melahirkan.


Dakwa Filem Dukun Pesong Akidah, Umie Aida Sedih

Pelakon utama filem Dukun, Datin Paduka Umie Aida mengakui sangat sedih apabila ada individu di dalam industri telah membuat penilaian tanpa menonton filem lakonannya terlebih dahulu. Ini berikutan kenyataan sesetengah pihak yang mempertikaikan klasifikasi yang diberikan kepada Dukun kerana ia dikatakan boleh memberi kesan negatif kepada penonton di bawah 18 tahun.

“Adakah filem ini menyuntik semangat atau melahirkan semangat anda untuk menjadi dukun? Jawapannya tidak. Bila orang menonton nanti mereka akan faham”

“Tapi bila kata-kata keluar dari orang industri sendiri tentang filem ini mungkin larikan akidah, mungkin lahirkan lebih ramai lagi dukun, saya sangat sedih kerana mereka bercakap tanpa menonton filem ini. Saya lebih sedih kalau yang bercakap itu adalah kawan saya,” katanya kepada ditemui di majlis tayangan filem Dukun pada petang kelmarin.

Tambahnya lagi, filem Dukun sebenarnya memaparkan kisah yang boleh menjadi teladan buat semua.

“Filem ini ada pengajarannya. Ia memperlihatkan bagaimana bila seorang manusia inginkan sesuatu tetapi tidak meminta kepada ALLAH SWT. Sebaliknya dia minta sesuatu dari dukun dan bila minta pada tempat yang salah, itulah balasan yang di terima dan itulah jalan cerita filem ini,” katanya. (rtky/h)


Elyana Akui Menyesal Dedah Dirinya Hidap Kanser

Penyanyi dan pelakon Elyana meluahkan rasa terkilan dan tertekan apabila segelintir netizen yang memperlekehkan kesihatannya. Jelas Elyana, tekanan itu mula dirasai selepas dia mendedahkan keadaan dirinya kini.

“Sekarang ini stress pada pandangan orang pula. Kadang-kadang saya rasa menyesal kenapa memberitahu orang mengenai perkara ini. Dulu stress pasal saya kena sembunyikan sesuatu, dan sekarang pula stress bila pandangan dan persepsi orang pula”

“Maknanya hidup ini, ke kanan salah, ke kiri pun salah. Jadi kita buatlah apa yang menggembirakan kita. Kadang-kadang saya tak boleh tahan, sebab itulah saya meluahkannya di Instagram,” katanya yang ditemui di majlis tayangan filem Dukun.

Tambahannya lagi, dia tidak pernah untuk menipu atau meraih perhatian mana-mana pihak terhadap penyakit yang dihadapinya itu.

“Saya tak suka orang anggap saya tipu, saya tak tipu. Itu yang membuatkan saya tertekan. Saya tak anggap saya sakit saya anggap ini adalah sebagai kehidupan diri saya. Lagipun sepanjang 7 tahun ini saya dah lali, kebal benda tersebut sudah menjadi separuh diri saya”

“Saya tak naklah sakit saya kena diam, saya tak naklah macam tu saya takut orang tak selesa. Saya jenis macam ni, bila orang tanya saya akan bercakap. Jadi orang anggap saya tak sakit,” katanya yang masih lagi menjalani rawatannya seperti biasa. (rtky/h)


“Buat Salah, Minta Maaf Sajalah!”

Satu Malaysia mengetahui bahawa hidangan terkenal ketika Aidilfitri iaitu rendang telah menjadi perbualan hangat gara-gara seorang chef telah menafikan hidangan tersebut oleh peserta Malaysia di Masterchef UK kerana ayam masakan tersebut tidak rangup. Mana ada ayam rendang rangup – kata seluruh rakyat Malaysia.

Perkara ini turut pastinya menarik minat chef selebriti Malaysia, Chef Wan dan perkara tersebut disuarakan di laman Instagram. Memang tidak dapat disangkal lagi, sindiran dan teguran chef ini ternyata mendapat sokongan semua rakyat laman sosial.

Menurut Chef Wan, jika sudah tersalah, tidak menjadi masalah untuk chef tersebut untuk memohon maaf. Malah berdiri di atas kredibiliti sebagai seorang chef yang turut dikenali di peringkat antarabangsa, luahan hati Chef Wan turut mendapat perhatian media luar.

Apa yang pasti, saudara Nusantara seperti Indonesia yang kebiasaannya claim asal usul sebarang makanan berkaitan asalnya dari Malaysia turut bersatu hati menyatakan bahawa tindakan chef tersebut adalah tidak berasas dan tidak memahami sesuatu budaya dengan lebih mendalam. (rtky/s)


6 Keluarga Selebriti Ini Layak Digelar The Kardashians!

Jika dilihat sekarang ini semakin ramai adik-beradik selebriti menceburi industri hiburan tanah air. Jika di Hollywood, keluarga The Kardashians antara yang paling popular. Siap ada rancangan realiti mereka sendiri.

Di Malaysia pun apa kurangnya, ramai dah adik-beradik selebriti yang semakin popular. Ada juga yang dah ada rancangan mereka sendiri di Televisyen.

7 adik beradik dan 6 daripadanya perempuan, memang meriah keluarga ini. Pada awalnya, Yaya Maembong mula menceburi bidang lakonan. Kemudian diikuti Emma dan Chacha. Abang mereka, Ahmad Bakri merupakan pemain drum kumpulan Flop Poppy dan Meet Uncle Hussein. Jangan tak tahu adik-beradik ini ada rancangan realiti mereka sendiri The House.

Adik-beradik ini semuanya perempuan. Kecantikan dimiliki mereka sentiasa menjadi perhatian. Diana, Anzalna, Nazirah, Mia dan Afifah, masing-masing mempunyai peminat mereka sendiri. Kalau tengok OOTD mereka pasti akan dapat banyak like.

Keluarga selebriti ini antara yang paling berpengaruh di Malaysia. Setiap tindak tanduk pasti akan menjadi perhatian. Bukan saja cantik, malah mereka ini mempunyai populariti tersendiri. Tidak perlu menumpang populariti Neelofa, adik-beradik yang lain iaitu Noor Nabilah, Athisha dan Ameera mempunyai pengikut masing-masing.

Siapa yang tak kenal dengan pasangan adik-beradik cantik Nelydia dan Uqasha. Selain mereka berdua, pemenang Dewi Remaja Rasya Rizrose, juga merupakan adik berkongsi ibu yang sama namun berlainan bapa.

Sebut je nama adik-beradik ini iaitu Sharifah Haslinda, Sharifah Shahirah dan Sharifah Sakinah, semua tahu mereka ini memang terkenal dengan sikap ‘gila-gila’. Apa yang pasti kalau mereka bertemu memang riuh satu rumah.

Sedap mata memandang tengok adik-beradik cantik ini iaitu Rubytah, Rahimah, Raudhah, Rozita dan Rohaiza. Rozita dan Ayu Raudhah antara yang paling popular. Rubytah juga turut menjadi perhatian selepas mendirikan rumah tangga bersama pelawak Lan Pet Pet.


Tempah Hotel Untuk Bibik Sakit, Eina Azman Dipuji

Selain gelagat anak kembar yang menjadi perhatian, ramai yang suka mengikuti perkembangan Datin Paduka Eina Azman yang terkenal dengan sifat lemah lembut dan penyayang.

Jika anda mengikuti Instagram beliau, Datin Eina Azman sering memuat naik video pembantu rumahnya. Memang Eina sayang sangat dengan pembantu rumahnya dan sentiasa melayan mereka dengan baik.

Baru-baru ini, Eina Azman memuat naik videonya bertemu dengan pembantu rumahnya selepas dua bulan tidak berjumpa.

Menerusi video tersebut, Eina dilihat memeluk erat pembantu rumahnya yang kembali bertugas selepas berehat selama 2 bulan akibat serangan penyakit TB.

Namun apa yang menarik perhatian netizen ialah Eina dan suami sanggup menempah hotel selama 60 hari buat pembantu rumahnya untuk berehat kerana mengikut saranan doktor bimbang penyakit itu akan berjangkit dengan anak kembarnya.

Sikap pasangan itu dipuji netizen kerana amat prihatin dan bertanggungjawab ke atas pekerja mereka. Rata-rata netizen mendoakan agar pasangan itu diberi kebahagian berpanjangan.


“Saya Doa Jangan Mati Masa Sibuk Kejar Dunia”

Siapa pun pasti tergamam melihat ‘istana’ baru yang disifatkan cukup mewah buat sesetengah warga laman sosial. Namun bagi Aliff Syukri, apa yang dikongsikannya di laman sosial bukanlah berniat untuk menunjuk selain mahu mati dalam iman.

“Saya selalu berdoa supaya saya mati dalam keadaan beriman, bukan ketika sibuk mengejar harta dunia. Alhamdulillah, pada usia 31 tahun, semua sudah saya kecapi. Saya berharap kehidupan saya sentiasa mendapat rahmat Allah”

“Saya selalu memasang mahu memiliki banglo dan impian itu dipenuhi ketika usia 24 tahun. Selepas itu, saya dikurniakan gelaran Datuk dan dalam perjalanan untuk menerima pingat, saya menyimpan impian mahu memiliki kediaman seperti istana.” jelasnya kepada BH Online.

Sementara itu dalam masa yang sama, Aliff juga menyatakan bahawa dia akan menjemput anak yatim berkunjung dan bermalam di rumahnya.

Rumah Aliff ini dilengkapi dengan 30 bilik termasuk surau, pawagam mini serta bilik karaoke dan antara kelengkapan rumah termasuk bahan binaan dibeli dari empat negara iaitu China, Indonesia, Portugal dan Itali.


Nak Menang Hadiah-Hadiah Lumayan Bernilai RM100,000?

Pernahkah anda bermain Plinko sebelum ini? Lagi awesome, pernahkah anda bermain Plinko setinggi hampir 19 kaki?

Hanya berlangsung selama 18 hari (29 Mac sehingga 15 April), kepada anda yang ingin mencuba peluang dalam mendapatkan hadiah menarik dengan bermain Plinko, bolehlah terjah Sunway Velocity Mall ramai-ramai dan rasai sendiri debaran bermain VeloPlinko Shop N’ Drop ini .

Jika anda belum mengetahui apa dan bagaimana caranya untuk bermain Plinko ini, kami terangkan serba sedikit tentang cara dan bagaimana untuk membawa pulang hadiah-hadiah menarik ini.

Inilah Plinko yang anda akan jumpa di Sunway Velocity Mall nanti (berdekatan Rakuzen, tingkat 1) dan inilah juga kali pertama permainan ini dibawakan di Malaysia dengan ketinggiannya hampir 19 kaki.

Secara mudahnya, anda masukkan bola dari atas dan ia akan melalui secara rawak besi penghalang dan seterusnya bola tersebut akan menghala ke bahagian paling bawah yang mempunyai mata (points) yang bakal anda dapat. Hadiah akan diberi mengikut berapa jumlah keseluruhan mata yang anda dapat kumpulkan.

Tak sabar nak main Plinko? Ini ada beberapa langkah yang anda perlu lakukan sebelum membawa pulang hadiah-hadiah yang lumayan belaka.

Mudah sahaja. Caranya anda hanya perlu memberi bukti resit pembelian di Sunway Velocity Mall bernilai RM300 keatas, atau pun hanya dengan pembelian RM150 ke atas (maksimum gabungan 2 resit sahaja) untuk bermain satu pusingan Plinko. Sebelum itu resit yang diterima hanyalah untuk beberapa kedai yang terpilih sahaja.

Seterusnya anda akan diberi beberapa biji bola untuk melalui ruang-ruang yang terdapat di Plinko tersebut dan berpeluang memenangi hadiah-hadiah utama dan hadiah premium sekaligus membuatkan anda nampak mewah apabila berjalan bersama hadiah idaman.

Bukan itu sahaja, cabutan bertuah turut menanti anda dengan hadiah-hadiah yang bernilai RM100,000. Jadi rugi jika anda terlepas peluang ini.

Selain hadiah utama dan hadiah premium yang membuatkan anda terpukau, hadiah cabutan bertuah juga tak kurang hebatnya. Jika bernasib baik anda boleh bawa pulang hadiah utama yang merupakan kerusi urut daripada Gintell (DeVano SV).

Hadiah lain yang turut menanti anda adalah seperti sepasang jam tangan daripada Corniche Heritage, tas tangan daripada Lancaster, Baucar Tunai oleh Li Ning & JD Sport dan banyak lagilah.

Selain Plinko, setiap hujung minggu turut diadakan permainan buat kanak-kanak berusia 4 hingga 12 tahun seperti Ring Toss dan Shooting Range (Nerf Gun). 160 kanak-kanak pertama yang berjaya menyelesaikan cabaran dari kedua-dua permainan ini akan mendapat ais krim percuma.

Sambil-sambil anda bermain permainan VeloPlinko Shop N’ Drop, anak-anak pun boleh berkongsi keseronokan dengan permainan yang ada di sini.

Jangan lepaskan peluang dari sekarang hingga 15 April ini, dan jika anda ingin tahu lebih lanjut boleh ke Shop N Drop Velocity Mall atau untuk tidak mahu ketinggalan sebarang update terkini, ikuti Facebook Sunway Velocity Mall yang sentiasa meriah dengan pelbagai aktiviti menarik.


Akui Curang, Ismail Izzani Mohon Maaf

Baru-baru ini, timbul perasaan marah peminat wanita terhadap Ismail Izzani kerana didakwa curang terhadap kekasih sendiri sebanyak enam kali. Jarang-jarang lelaki mampu curang sebanyak itu. Bagaimanapun episod drama di laman sosial ini sudah pun berakhir.

Jika anda merasakan bahawa kisah percintaan berakhir mereka dengan pendedahan yang lebih mendalam serta perbalahan yang berlanjutan, anda silap kerana bekas kekasih memaafkan Ismail dengan cukup tenang. Apa lagi Ismail, keluar album cepat – lepas putus cinta lagu mesti laku.

Secara ringkasnya, Ismail melalui laman Twitter mengakui kesilapannya selain menyatakan apa yang terjadi adalah sebagai satu pengajaran baginya selain mahu fokus kepada kerjaya selepas ini.

Sementara itu, buat bekas kekasihnya, dia memaafkan Ismail selain menjelaskan bahawa setiap insan tidak sepatutnya menjadi mangsa curang pasangan.

Apa yang pasti, ini merupakan pengajaran buat kalangan selebriti baru kini yang semakin ramai menghiasi dunia seni tanah air. Jangan sebab kisah peribadi, orang benci dan kemudiannya sampai tidak mampu untuk sara diri sendiri. (rtky/s)


Rumah Agam Aliff Syukri 30 Bilik, Siap Bilik Kebal

Sebelum ini, jutawan kosmetik popular Datuk Aliff Syukri sering memuat naik gambar dan video perkembangan rumah mewah baru miliknya di Instagram.

Selepas 4 tahun menanti, akhirnya banglo mewah pengasas produk Dherbs ini sudah pun siap.

Semalam, Aliff Syukri sempat kongsikan video kediamannya. Memang besar sungguh rumah tersebut dah macam istana. Lebih mengejutkan video tersebut mendapat 1 juta tontonan. Aliff turut kongsikan serba sedikit tentang kediaman barunya itu.

Diberi nama Palace Aliff Syukri, rumah itu berkeluasan 40,000 kaki persegi, mempunyai 30 buah bilik. Dilengkapi dengan surau, gimnasium, rumah kucingnya Dodi dan bilik kebal.

Menurut Aliff, beliau membina kediaman besar tersebut adalah untuk anak-anaknya. Tambahnya lagi, beliau mahu anak-anaknya tahu kepayahannya untuk mencari rezeki.

“Saya bukukan kisah rumah ini untuk anak-anak saya tahu bukan senang saya mencari duit dan bukan senang nak siapkan rumah ini selama 4 tahun menanti.

Tambah Aliff lagi, dia berharap dengan kejayaannya membina rumah tersebut mampu menjadi pembakar semangat orang di luar sana untuk berjaya sepertinya.

“Sekarang umur abah 31 tahun. Abah bodoh pelajaran spm pun gagal tapi abah nak anak-anak abah tahu abah juga mampu berjaya macam orang lain. Bagi orang lain mungkin biasa je. Apalah rumah nak tunjuk tapi bagi saya apa yang saya buat ni kepuasan dalam pencapaian hidup saya,” tulisnya.


“Cerita Kubur Dipenuhi Ular, Saya Nekad Berhijab”

Sejak kebelakangan ini semakin ramai selebriti melakukan penghijrahan dengan memakai hijab. Ada yang diberi hidayah di usia muda, tidak kurang juga ada yang sudah lanjut usia baru berhijab.

Penyanyi dan pelakon Amira Othman, dia mengakui mula berhijab sejak usia 17 tahun. Namun ada kisah disebalik penghijrahan Amira untuk bertudung.

Mendengar kisah azab kubur akan dipenuhi ular dan kala jengking menimbulkan rasa takut ,lantas dia mengambil keputusan berhijab sehinggalah sekarang.

“Saya masih ingat lagi dengan cerita ustaz itu yang memberitahu azab bagi mereka yang tidak memakai hijab. Antara azab yang saya dengar dimana kubur seseorang itu akan dipenuhi ular dan kala jengking. Saya jadi takut mendengar cerita ustaz dan sejak itu saya mula memakai hijab,” katanya kepada Hijabista.

Walaupun berkecimpung dalam dunia glamour, Amira tetap berpegang teguh dengan penghijrahannya untuk tidak membuka tudung. Tambahnya lagi, rezeki tidak bergantung pada penampilan seseorang.

“Saya percaya apa yang disampaikan oleh ustaz dimana rezeki itu tidak bergantung pada penampilan seseorang. Saya memakai tudung adalah kehendak diri sendiri bukan disebabkan desakan keluarga,” katanya.


Siapa Kata Kereta Hybrid Tidak Cukup Cool? Fakta Ini Akan Ubah Persepsi Anda!

Semua orang bersetuju sekiranya kami katakan yang kenderaan berkonsepkan hybrid adalah merupakan kenderaan masa hadapan yang lebih mesra alam dan mengurangkan penggunaan bahan bakar yang bukan sahaja mengancam alam sekitar tetapi harga yang semakin mahal saban hari.

Namun ramai juga diluar sana yang ada persepsi negatif terhadap hybrid dengan mengatakan kenderaan dengan teknologi hybrid ini tidak berkuasa atau memberikan prestasi sebagus kenderaan menggunakan petrol 100%.

Dengan kemajuan teknologi hari ini, nampaknya persepsi anda akan berubah apabila kita bercakap tentang kereta hybrid. Pertamanya, mesti anda semua sejauh mana enjin kereta hybrid mampu memberikan sensasi pemanduan yang seronok.

Tetapi tahukah anda, enjin hybrid sekarang ini sudah mampu memberikan kuasa setanding kereta berenjin sebesar 1.8L. Ambil contoh Honda City Hybrid 1.5L dan Jazz Hybrid 1.5L yang hadir dengan teknologi Sport Hybrid i-DCD iaitu sebuah teknologi hybrid terkini.

Kedua duanya hadir dengan Motor Elektrik Berkuasa Tinggi yang mampu memberikan kuasa pemanduan setaraf enjin 1.8L namun mengekalkan ciri jimat bahan bakar.

Teknologi baru ini juga membolehkan pengguna memandu dalam tiga keadaan berbeza iaitu EV, hybrid dan enjin yang mana akan ditentukan sendiri oleh teknologi hebat dalam kenderaan ini mengikut gaya dan situasi pemanduan.

Tidak cukup kuasa anda kata? Anda boleh tekan butang Sport Mode untuk pecutan lebih jitu dan bertenaga.

Kereta hybrid Honda juga hadir dengan Bateri Lithium-Ion Berkuasa Tinggi yang baru direka untuk bertahan sepanjang hayat kenderaan — selain mengekalkan ciri ciri sebuah kenderaan jimat bahan bakar.

Satu pembaharuan yang kami suka tentang kereta hybrid Honda kali ini adalah penyaman udara akan tetap berjalan dan bertiup nyaman walaupun ketika anda sedang berhenti di lampu isyarat. Bagus!

Jika ditanya bab penyelenggaraan yang memang menjadi kerisauan utama kita oleh kerana sistem enjin hybrid yang berbeza dari kereta normal, namun dengan teknologi baru kereta hybrid kini mempunyai jadual penyelenggaraan yang sama dengan kereta lain yang menggunakan bahan bakar petrol sepenuhnya.

Untuk kaum wanita yang rasa menukar tayar pancit di tengah jalan satu beban, kereta hybrid Honda terutamyanya hadir dengan kit baik pulih tayar yang membolehkan anda mengisi tayar pancit sementara memandu ke kedai tayar — lelaki pun suka ciri ciri sebegini.

Sebagai salah satu komponen penting dalam kereta hybrid, pastinya anda mahu bateri yang digunakan mendapat jaminan yang lebih baik bukan?

Bateri Lithium-Ion Berkuasa Tinggi dalam kereta hybrid Honda kini hadir dengan jaminan 8 tahun tidak mengira sejauh mana jarak pemanduan anda. Yeah, memang power!

Jadi tunggu apa lagi, kunjungi pusat pameran Honda terdekat dengan anda untuk alami sendiri kuasa sebenar kereta hybrid Honda. Maklumat lanjut di laman web rasmi Honda Malaysia.


Suami Terima Gelaran Datuk, Fouziah Gous Jadi Datin?

Menerusi perkongsian terbaru, Fouziah Gous di Instastory miliknya semalam, suaminya baru sahaja menerima anugerah bagi pencapaian beliau didalam bidang perniagaan. Namun apa yang menariknya, status suaminya yang baru sahaja bergelar Datuk Zhaf Yusof.

Di laman sosial, Fouziah sempat merakamkan beberapa momen-momen indah beliau bersama suami di majlis anugerah tersebut. Terpancar kegembiraan Fouziah yang kini juga sibuk bergelar usahawan dengan menjalankan perniagaan.

Dengan pencapaian suaminya dan gelaran Datuk yang dimiliki, Fouziah kini sudah bergelar Datin. Tapi sikap Fouziah dipuji peminat apabila beliau bersikap rendah diri dan tidak menunjuk-nunjuk dengan gelaran yang baru diterima.

Tahniah diucapkan kepada Fouziah dan suami diatas anugerah dan gelaran Datuk yang diterima semalam. Semakin ramai gelaran Datuk di Malaysia, sampai tidak menang tangan nak mengira! (rtky/w)


"Betul, Saya Bercinta Dengan Hafreez Adam"

Tiada angin tiada ribut, Zara Zya mengakui dirinya kini sedang bercinta dengan seorang pelakon meningkat naik, Hafreez Adam. Jelasnya hubungan itu masih baru beberapa bulan terjalin sejak bergandingan dalam drama bersama.

“Kami sudah kenal lama tapi makin rapat sejak berlakon drama MonaLisa sebanyak 80 episod untuk Astro Prima terbitan Radius One Sdn Bhd. Kiranya hubungan rapat ini baru terjalin beberapa bulan saja”

Sebelum ini, Hafreez terlebih duhulu terbuka berkongsi mengenai hubungan cintanya dengan Zara Zya. Dalam masa yang sama, Zara Zya turut mengharapkan peminat mendoakan jodoh diantara mereka.

“Malah, bila Hafreez sendiri mengaku, takkan saya menafikan pula. Apatah lagi, saya selesa menjalin hubungan dengan Hafreez kerana dia bersikap matang, baik, manis dan bila bercakap pun elok,” jelasnya kepada Harian Metro.

Sebelum ini memang jarang dengar kontroversi Zara Zya membabitkan dengan mana-mana lelaki, rupanya hati sudah berpunya. Memang sama manis sama padan mereka berdua. Semoga cepat makan nasi minyak ya! (rtky/w)


Suami Orang Pernah Ajak Siti Nordiana Kahwin

Pernah beberapa kali dilanda kontroversi bercinta, Siti Nordiana sehingga kini masih berstatus bujang. Pun begitu, Nana berkongsi, beliau pernah dilamar oleh seseorang namun terpaksa menolaknya kerana suami orang.

“Pernahlah juga ada orang ajak kahwin tapi saya terpaksa tolak sebab dia itu suami orang. Lagipun, saya memahami perasaan wanita. Saya memang akan cuba mengelak daripada lelaki yang berstatus suami ni”

Sesetengah orang terbuka untuk berkongsi suami tetapi tidak Nana, beliau memahami perasaan wanita yang dimadukan. Jelas Nana, andai lelaki yang mendekatinya berstatus suami orang, beliau tidak akan melayan melebih-lebih.

“Paling utama, jangan melayan kalau mereka nampak berlebih-lebih. Kalau boleh saya tak nak cakap sangat tentang perkara ini. Sebab takut salah cakap, orang yang mengalami situasi itu terasa pula,” katanya.

Dalam laporan terdahulu, Nana ada bercerita hasratnya yang ingin bersuami lagi. Manakala, seorang lelaki berjiwa pemimpin dan menyanyangi anaknya merupakan pilihan calon bakal suaminya nanti. (rtky/w)


Aksi Seksi Ketika Yoga, Adik Neelofa Dikecam Lagi

Belum lagi reda dengan isu memperlekehkan telefon pintar Samsung, adik Neelofa sekali lagi dikecam netizen selepas gadis itu memuat naik videonya menerusi Insta Storie melakukan senaman yoga.

Apa yang mencetuskan kontroversi apabila gadis berusia 17 tahun itu dikatakan melakukan senaman yoga dengan aksi dan gaya yang menggoda.

Sememangnya Ameera Khan memiliki bentuk badan mantap yang menjadi impian setiap wanita.

Namun video tersebut menunjukkan seolah-olah Ameera ingin mencari publisiti murahan. Rata-rata netizen seperti tidak melepaskan peluang untuk meninggalkan komen kecaman.

Walaupun ramai yang mengecam, ada juga netizen mendoakan agar Ameera tampil lebih sopan dan tidak lagi merakam video dengan aksi sedemikian kerana ia boleh mendatangkan fitnah.


Baju Plastik Sampah Fazura Bernilai Hampir RM2,000

Pelakon Nur Fazura sememangnya cantik sejak dulu lagi. Sejak dah berkahwin ni, makin berseri-seri wajah.

Boleh dikatakan ramai wanita di luar sana mengikuti perkembangan pelakon cantik ini. Setiap apa yang digayakan oleh Fazura pasti akan menjadi perhatian dan ikutan ramai.

Sebelum ini, kami pernah dedahkan harga koleksi beg tangan Fazura dikatakan mencecah lebih RM300,000.

Baru-baru ini, pakaian yang dipakai oleh Fazura tular di media sosial. Menurut netizen tersebut, Fazura tetap kelihatan cantik walaupun memakai baju seperti plastik sampah.

Namun, ramai yang tidak tahu ‘baju plastik sampah’ itu bukan jenama biasa-biasa. Dengar je harga memang terkejut!

Selepas diselidik, baju hoodie tersebut berharga hampir RM2,000. Nampak macam jaket biasa, tapi harga memang luar biasa.

Tapi betul apa kata netizen, Fazura pakai baju plastik sampah pun cantik.


Kekasih Dakwa Ismail Izzani Curang 6 Kali?

Nampaknya penyanyi muda Ismail Izzani tidak dapat lari daripada dakwaan curang dengan seorang wanita di laman Twitter. Baru-baru ini, pengguna Twitter dengan nama @sharifahrose telah menyatakan bahawa Ismail telah curang kepadanya sehingga enam kali.

Perkara tersebut ternyata membuatkan Ismail dikecam kerana sanggup mencurangi wanita yang ramai menyifatkan bahawa seorang yang jelita.

Bagimanapun bagi pengikut setia Ismail, ada yang tidak mempercayai perkara tersebut selain ada yang menyifatkan bahawa apa yang terjadi adalah tidak benar.

Apa yang pasti, gosip cinta sebegini sebenarnya adalah satu perkara yang boleh menaikkan nama atau pun menjadi punca kejatuhan seseorang selebriti. Bak kata Rosyam Nor, jika sudah ada dalam industri seni, jadilah sebagai penghibur, bukan hiburan. (rtky/s)


Angkat Kaki Diajak Bergambar, Fattah Amin Sudah Sombong?

Jarang kita dengar cerita buruk mengenai Pelakon paling popular Malaysia, Fattah Amin. Namun terbaru, Fattah dikatakan sudah sombong apabila ada peminat mendakwa mereka tidak diendahkan ketika ingin bergambar dengannya.

Menerusi Berita Harian, difahamkan peminat yang sedang makan di kafe milik Fattah melihat pelakon itu baru balik dari gimnasium berdekatan. Namun apabila disapa untuk bergambar, Fattah tidak melayan dan terus angkat kaki.

“Secara kebetulan, Fattah muncul di kafenya. Ketika itu, Fattah baru balik dari gimnasium berdekatan. Tentulah teruja apabila melihat kelibat Fattah. Kalau boleh nak sangat bergambar sekeping dua dengan aktor pujaan ramai itu”

“Bagaimanapun, keterujaan masing-masing bagai direntap apabila Fattah tidak melayan sapaan mereka. Lebih membuatkan mereka kecil hati apabila Fattah difahamkan terus angkat kaki. Jika sibuk atau terburu-buru takkan seminit pun tidak boleh diluangkan waktu untuk peminat?

“Khabarnya, pandangan mereka terhadap Fattah sudah berubah. Mereka fikir Fattah sombong dan berlagak orangnya,” tulisnya di ruangan Raja Mawar menerusi Berita Harian Online.

Kali pertama pula mendengar cerita tidak enak mengenai Fattah, tapi mungkin peminat kena lebih positif. Iyalah, biasa orang baru balik dari gym, badan berpeluh dan berbau. Mungkin Fattah tidak selesa bergambar disebabkan itu? (rtky/w)


"Netizen Yang Lebih, Tuan Badan Tak Kata Apa Pun"

Didakwa menyimbah bara api di dalam isu putus tunang diantara Elfira Loy dan Sufian Suhaimi, Fathia Latiff menjelaskan niatnya bukanlah untuk mengambil kesempatan atas isu terbabit. Lagu versi balas itu hanyalah sekadar hiburan saja.

BACA: Peminat Persoal Niat Fathia Latiff Tuju Lagu Buat Elfira Loy

“Saya ada terbaca kisah mereka di laman sosial. Jadi, saya saja mencuba untuk menukar lirik lagu Di Matamu versi balasan. Memang tak ada niat nak ambil kesempatan dengan kisah mereka. Hanya sekadar hiburan sahaja”

Dalam masa yang sama, Fathia hairan dengan respon netizen yang melebih-lebih memarahi beliau diatas isu terbabit sedangkan Elfira sendiri tidak cepat melatah. Bagi Fathia, hal ini hanya sengaja diperbesarkan netizen sahaja.

“Bila saya tag Elfira, mestilah dia terkejut. Tapi dia okey sahaja. Kenapa netizen nak pertikaikan sedangkan empunya badan pun tak kata apa-apa”

Dalam perkembangan lain, diatas sambutan yang hangat, Fathia akui dirinya serius mencemburi bidang nyanyian pula. Maklumnya, tidak lama lagi single terbarunya, Keluarkan Aku bakal dikeluarkan. Dengarnya lagu ini mengisahkan perjalanan hidupnya selama ini.

“Saya memang serius dalam bidang nyanyian dan Insya-Allah dalam bulan ini saya akan tampil dengan single pertama. Lagu Keluarkan Aku ini mengisahkan perjalanan hidup saya. Apa yang saya rasa selama ini. Harap semua peminat dapat terima dah beri sokongan,” katanya. (rtky/w)


Hairul Azreen Terlalu Hayati Watak, Anak Jadi Mangsa

Gara-gara terlalu menghayati watak, pelakon Hairul Azreen mengakui bahawa dia terbawa-bawa karakter yang sama ke rumah sehingga anaknya, Yusuf Iskandar turut dimarahi seperti seorang pegawai jika si comel itu sedikit nakal.

“Ketika penggambaran drama Pelangi Cinta baru lalu, saya ditegur beberapa rakan pelakon yang mengatakan perwatakan saya terlalu serius padahal watak dibawa seorang yang romantis dan ‘cheeky'”

“Kemudian saya sedar, ia berkemungkinan berpunca daripada watak pegawai beruniform yang saya lakonkan untuk tiga filem berkaitan ‘back-to-back’ (tanpa henti),” jelasnya kepada Harian Metro.

Untuk filem Qhaliq, Hairul membawakan watak seorang pegawai bomba, filem Paskal dia membawa watak seorang anggota Tentera Laut Diraja Malaysia (TLDM) dari unit komando Paskal dan untuk filem Polis Evo 2, dia memegang watak pegawai polis dari Unit Tindakan Khas.

Boleh faham sebenarnya Hairul terbawa-bawa watak yang tegas dan garang. Berhubung perkara tersebut, pelakon ini merancang untuk berehat dari dunia lakonan sekejap dan meluangkan masa bercuti bersama keluarga. (rtky/s)


Peminat Mahu Janna Nick, Sufian Suhaimi Bercinta

Sejauh mana fantasi peminat ini akan menjadi kenyataan tidaklah diketahui namun bagi Janna Nick sendiri, memang ada peminat yang mahu dia dan juga Sufian Suhaimi menjalin cinta. Perkara ini dihangatkan lagi dengan komen yang ditinggalkan Janna di Instagram Sufian.

“Sebenarnya saya dah kenal Sufian sejak dua tahun lalu dan ayat romantik itu hanyalah gurauan, bukan betul-betul pun. Memandangkan nama Sufian sedang hangat diperkatakan mengenai isu peribadi (putus tunang), jadi orang mula kaitkan dengan komen saya itu”

“Saya hanya menulis tajuk lagu terbarunya berjudul Di Matamu, lagu tu pun sekarang tengah trending. Jadi jangan salah faham, kami gurau-gurau sahaja,” jelasnya kepada mStar Online.

Namun dalam masa yang sama, Janna menjelaskan bahawa bagi segelintir peminat tegar yang mengenali dirinya, mereka pastinya sudah mengetahui bahawa pelakon wanita ini sememangnya suak bergurau dengan rakan-rakan selebriti. (rtky/s)


"Kenapa Fathia Latiff CC Saya?" -

Selepas kejayaan beberapa lagu cover sebelum ini, Fathia Latiff muncul dengan cover terbaru menerusi lagu terbaru Sufian Suhaimi, Di Matamu. Namun apa yang menarik perhatian, melalui Twitter, Fathia telah ‘mention’ nama Elfira Loy.

Tidak pasti apa perasaan sebenar Elfira, tapi dengan tenang beliau membalas tweet Fathia dan bertanya mengapa nama beliau dipetik. Manakala, Fathia pula menjawab lagu tersebut merupakan versi balas dan telah diubah liriknya.

Bagaimanapun reaksi peminat berbeza mengenai hal ini, ramai yang tidak senang dengan tindakan Fathia. Ada yang menyatakan ketidakperluaan nama Elfira disebut dikala semua pihak sudah ‘move on’ dengan kisah putus tunang mereka.

Pun begitu, Fathia sempat membalas reaksi peminat dengan mengatakan tindakannya hanya suka-suka. Video yang baru saja dilancarkan itu rata-rata mendapat reaksi positif peminat dan memuji suara merdu Fathia.

Kami pun tidak pasti sejauh mana niat Fathia menyebut nama Elfira, mungkin juga hanya bergurau. Tapi Fathia juga rasanya perlu menjaga sensitiviti kedua belah pihak dan juga pihak keluarga Sufian dan Elfira. Apa kata anda? (rtky/w)


Aiman Tino: SPM Bukan Penentu Kejayaan Hidup

Berhasrat untuk menyambung pelajaran dalam bidang perniagaan di salah sebuah universiti swasta di Shah Alam tahun ini, penyanyi muda Aiman Tino dalam masa yang sama turut bersetuju dengan pendapat Ismail Izaani yang menyatakan bahawa Sijil Pelajaran Malaysia (SPM) bukanlah penentu kejayaan seseorang.

“Saya akui SPM memang penting, terutamanya apabila kita nak melanjutkan pelajar ke peringkat lebih tinggi tetapi ia bukanlah kayu ukur atau penentu kejayaan dalam hidup seseorang selepas itu”

“Saya melihat contoh di depan mata di mana ada kalangan kawan-kawan saya tidak mempunyai SPM tetapi berjaya dalam kerjaya dan kehidupan masing-masing. Bagi saya, apa yang penting di sini adalah usaha atau tahap kerajinan kita nak majukan diri dengan cara yang bagaimana,” katanya kepada Astro Awani.


"Laman Sosial Hanya Suka-Suka, Bukan Tunjuk Harta"

Seperti selebriti lain, Aaron Aziz juga tidak ketinggalan membenarkan anak-anaknya mencipta akaun di laman sosial. Pun begitu Aaron tegas dalam memantau kegiatan anak-anak mereka dan tidak membenarkan anak-anaknya menunjuk-nunjuk harta di laman sosial.

“Kita pantau dari awal penggunaan laman sosial, apa yang mereka cari di internet. Untuk keselamatan saya minta mereka tidak sertakan lokasi dan jangan tunjuk harta. Laman sosial hanya sekadar suka-suka sahaja”

“Saya benarkan mereka buka pada umur yang sesuai dan tahu mereka mampu mengawal laman sosial itu dengan baik. Pada saya laman sosial ini mengajar mereka tentang kehidupan iaitu tidak semua orang suka apa kita buat,” katanya.

Jelas Aaron, beliau tidak kisah dengan penggunaan media sosial terhadap anak-anaknya selagi mereka mendahului perkara penting terdahulu. Memang agak sukar untuk menghalang generasi sekarang dari menggunakan sosial media, apalagi dengan bermacam aplikasi menarik sekarang.

Tindakan Aaron memastikan anak-anak tidak mempamerkan kemewahan di laman sosial tepat sekali supaya keselamatan mereka terjamin. Apapun tanggungjawab ibu bapa paling penting dalam hal ini. (rtky/w)


"Tolonglah Beri Saya Peluang Kedua"

Sedang rancak berjinak-jinak dalam bidang nyanyian, Fathia Latiff mungkin dilihat sudah move on dan bahagia dengan kehidupannya kini. Namun hakikatnya, kesan kontroversi lalu masih dalam terasa dengan kecaman masyarakat berterusan terhadap dirinya.

“Saya kesal kerana terlalu mengikut kata hati hingga tidak lagi kenal diri. Semuanya berpunca daripada salah pergaulan. Saya terlalu naif dan hanya mengikut cakap orang hingga akhirnya, masa depan jadi korban”

“Hari ini, saya menerima balasan dan pengajaran terbesar dalam hidup. Kesannya masih terasa apabila saya dilihat hina pada mata masyarakat. Namun, apa yang berlaku itu juga membawa saya lebih dekat dengan Allah SWT”

Kontroversi menari separuh bogel dalam aplikasi Bigo beberapa bulan lalu bukan saja membuatkan dirinya ‘digam’, malah jiwanya juga seakan mati kerana cercaan orang. Pun begitu Fathia bersyukur Tuhan pantas ‘menariknya’ kembali.

“Allah SWT menjentik saya dengan satu kejadian yang membuatkan saya tersedar. Saya mula terfikir satu persatu kesilapan, membuatkan saya malu dengan diri. Saya mahu memperbaiki diri. Pinta saya, berilah peluang kedua untuk memperbetulkan kesilapan,” jelasnya.

Sebelum ini, video tarian berahi Fathia menerusi aplikasi Bigo tersebar hingga membuatkan ramai mengecam tindakan beliau yang dilihat seperti ‘mabuk’. Sejurus selepas itu timbul pula cerita beliau lambat ke set penggambaran hingga namanya pula digugurkan. (rtky/w)


Aiman Tino Nafi Bakal Lapor Polis Isu Ditampar

Baru-baru ini tindakan pelakon senior, Fazlina Ahmad Daud menampar Aiman Tino dikecam hebat peminat beliau, hingga ada berita mengatakan pihak pengurusan Aiman akan mengambil tindakan undang-undang.

“Saya menafikan perkara itu kerana apa saja tindakan yang mahu dibuat syarikat pengurusan membabitkan kerjaya, saya harus dimaklumkan terlebih dulu. Sehingga kini, saya tidak dapat makluman mengenai rasa tidak puas hati syarikat pengurusan mahupun membuat laporan polis”

“Maknanya dakwaan itu tidak betul. Saya dan Fazlina bekerja dalam suasana harmoni. Sebagai orang baru dalam dunia lakonan, banyak saya belajar daripadanya sepanjang penggambaran Mak Cun dijalankan”

“Untuk pengetahuan semua, sebelum penggambaran babak dilempang dilakukan, saya terlebih dulu sudah memohon maaf dan sekali lagi selepas ia babak itu dilakukan,” jelasnya kepada Harian Metro.

Dalam masa yang sama Aiman terkilan kejadian Fazlina menamparnya di set pengambaran dijadikan isu oleh sesetengah pihak. Jelasnya sebagai pendatang baru dalam bidang lakonan, beliau tidak kisah diperlakukan sebegitu.

Terdahulu, Aiman yang kini terlibat dalam drama bersiri Mak Cun meluahkan kesukaran untuk beliau menjiwai watak marah dan sedih dalam satu masa. Sejurus itu, Fazlina ketika bersembang dengan Aiman tiba-tiba menampar beliau hingga membuatnya terkejut. (rtky/w)


“Fitnah Apa Saja, Saya Gembira Dengan Diri Sendiri”

Sudah menjadi lumrah sebagai seorang selebriti pasti akan terpalit dengan gosip dan kontroversi. Awal tahun ini, nama pelakon dan pengacara cantik Neelofa sudah ditimpa satu demi satu kontroversi.

Siapa sangka, walaupun dikecam dan difitnah, usahawan berjaya ini terus berdiri ke hadapan dan buatkan dirinya lebih kuat.

“Saya gembira dengan diri sendiri, dengan kehidupan dan dengan apa yang ada. Apa pun yang telah terjadi, saya tahu kritikan tetap akan datang. Kekal positif dan kuat melawan itu semua.

“Saya belajar mengenali dengan lebih dalam siapa diri sendiri. Nilai hidup yang dimiliki, kekurangan dan kelebihan. Apa pun orang cakap, tak ada yang boleh mematahkan saya,” katanya kepada Utusan Online.

Satu demi satu anugerah dikecapi, Neelofa bukan calang-calang wanita untuk dinafikan kehebatannya. Namun menurutnya, dia bersyukur kerana sentiasa diberi peluang untuk belajar mengenali dirinya dan ada hikmah disebalik kejadian.

“Campaklah fitnah apa pun, kecaman apa pun, itu adalah peluang saya belajar kenali diri lagi. Saya bersyukur Allah datangkan ujian yang tersirat dengan hikmah yang maha besar,” katanya.


"Saya Masih Muda Untuk Berkahwin"

Walau kini sedang hangat dikatakan bercinta dengan Redza Rosli, Ayda Jebat akui belum terfikir untuk mendirikan rumah tangga. Jelasnya, selain umur masih muda, Ayda mendakwa masih banyak tanggungjawab keluarga perlu dijalankan.

“Saya masih muda dan saya masih ada banyak komitmen yang perlu dibuat. Saya perlu jaga adik beradik saya. Walau mereka sudah besar, masih ada seorang yang bersekolah. Ibu juga masih dalam tanggungjawab saya”

Bagaimanapun Ayda tetap menegaskan hubungannya dengan Redza sebagai rakan baik. Pernah menerima kontroversi berkenaan dirinya yang kerap mengikuti ‘rakan baik’ ke lokasi hingga mencetuskan tidak senang krew produksi, Ayda enggan mengulas lanjut tentang perkara itu.

“Ia kontroversi dan publisiti murahan. Itu hal kecil yang saya tidak perlu ambil kisah. Asalkan saya gembira maka ia tidak perlu diperbesarkan. Sebab itu saya diam dan tidak menjawab mengatakan saya tidak bersalah atau cemburu. Itu tidak penting,” jelasnya kepada Projek MMO.

Keakraban mereka bukanlah suatu perkara tersembunyi, malah kehadiran Redza bersama keluarga Ayda ketika menyambut ulangtahun kelahiran Ayda baru-baru ini juga membuktikan jejaka itu bukan sekadar rakan tapi rakan istimewa. (rtky/w)


Zara Zya Bergelar Penyanyi, Hadiah Buat Peminat

Walaupun pernah ditanya peminat sama ada beliau masih berlakon sekarang ini, Zara Zya nyata masih aktif dalam dunia lakonan. Dan kini, pelakon berusia 33 tahun itu berani untuk ketengahkan bakat baru.

Bercakap kepada media, Zara Zya berkata lagu pertamanya berjudul Tiada Dendam itu adalah satu hadiah buat para peminat yang menyokongnya selama ini.

“Lagu ini saya rakamkan sebagai hadiah untuk peminat yang setia menyokong selama ini. Tiada Dendam sangat istimewa kerana melodi dan liriknya amat positif. Saya mahu semua yang mendengar lagu ini menjadi positif dan sentiasa tenang.

“Walau apa pun yang dilalui dalam kehidupan ini, tetap kena kuat, cekal dan tabah. Mesti ada hikmah yang menanti,” katanya.


Status Watsons Elite Buat Anda Dilayan Seperti Anak Emas

Sentiasa mahu berikan yang terbaik kepada pelanggan-pelangga setianya, kini Watsons hadir dengan Watsons Elite. Bukan calang-calang tawaran dan promosi yang ada dengan Watsons Elite ini, malah pelbagai penjimatan anda boleh nikmati.

Bagi anda yang ingin menjadi ahli Watsons Elite, jangan berlengah lagi kerana ia akan bermula April ini. Ia terbuka kepada seluruh pemilik kad keahlian WATSONS VIP. Nak tahu caranya? Mari kami terangkan satu persatu.

Melalui Watsons Elite, anda bakal memperoleh pelbagai kelebihan berbanding pelanggan yang hanya sekadar membeli tanpa mendapatkan sebarang mata pembelian (points).

Anda bukan saja dapat ganjaran pada tarikh hari lahir, penghantaran percuma dan promosi eksklusif malah dalam masa yang sama turut diundang bagi menyertai majlis-majlis khas Watsons di masa akan datang.

Bila sudah dapat menghadiri majlis-majlis anjuran Watsons, ini sekaligus membuatkan anda adalah antara pelanggan terawal yang mengetahui promosi dan produk terbaru yang dibawakan oleh Watsons.

Jika anda berasa selesa dengan hanya menjadi ahli biasa, anda kena fikirkan semula. Kami kongsikan dengan anda melalui gambar perbezaan menjadi ahli biasa dan Watsons Elite.

Berkali ganda nilai mata ganjaran anda akan dapat dengan menyertai Watsons Elite dan kemudiannya dengan mata ganjaran ini jugalah anda dapat tebus semula tawaran yang ada di Watsons – cuba bayangkan sudah berapa kali penjimatan anda peroleh di situ.

Kemudian ditambah lagi dengan promosi dan tawaran khas hanya untuk pemegang status Watsons Elite sahaja, memang geram kawan-kawan lain tengok anda mendapat layanan istimewa di Watsons – ditambah pula dengan penjimatan berganda.

Bagi yang pernah menikmati promosi dan tawaran WATSONS VIP, anda pasti akan faham betapa beruntung dan berbaloinya memiliki keahlian tersebut. Kini, dengan hanya berbelanja RM1,000 (sepanjang tahun) anda secara automatik layak untuk memegang status Watsons Elite dan ia akan bermula April ini.

Tetapi, jangan cepat melatah. Bagi mereka yang sudah berbelanja lebih daripada jumlah tersebut pada 15 Mac 2018, jangan risau. Anda akan dinaiktaraf kepada keahlian Watsons Elite bermula pada 1 April 2018 dan nikmatilah segala kelebihan yang terhad untuk Watsons Elita sahaja.

Mereka yang bijak mengambil peluang adalah mereka yang pantas membuat keputusan. Mungkin RM1,000 anda rasakan banyak namun cuba kira semula berapa perbelanjaan anda setiap bulan di Watsons. Tips kami, anda tolong belikan barang-barang keperluan rakan-rakan sekerja anda – lagi ramai, lagi bagus!

Jika dengan menjadi ahli Watsons Elite anda akan memperoleh lebih banyak manfaat, mengapa tunggu lagi? Cepat dapatkan tawaran ini selagi ia masih terbuka.

*Namun harus diingat, pembayaran secara e-pay dan tambah nilai Touch ‘n Go reload) tidak termasuk dan tidak dikira dalam nilai RM1,000 yang anda belanjakan itu. Maksudnya anda perlu berbelanja dengan membeli produk yang terdapat di dalam Watsons sahaja.


Aset RM1.4 bilion, Beyonce Beli-Belah Di Pasar Raya

Sebut je nama penyanyi Beyonce, semua tahu siapa wanita ini. Antara wanita paling kaya dan berpengaruh di dunia. Namun, siapa sangka Beyonce masih lagi membeli-belah di pasar raya biasa.

Minggu lalu, kecoh di media sosial apabila ramai pengguna kongsikan foto penyanyi dengan aset bernilai kira-kira AS$383 juta (RM1.4 bilion) itu membeli belah di pasar raya Target di Los Angeles.

Rata-rata peminatnya tidak menyangka, Beyonce rupanya lebih gemar ke pasar raya yang terkenal di kalangan penduduk Amerika Syarikat untuk mendapatkan keperluan harian dengan harga berpatutan.

Turut bersama membeli belah bersama Beyonce ialah anak sulungnya, Blue Ivy.

Penyanyi berusia 36 tahun itu dilaporkan memenuhkan trolinya dengan pelbagai barangan, dari kelengkapan dapur termasuk pakaian.


"Suami Cemburu Bila Awi Rafael Kaitkan Nama Saya"

Disebut dalam kenyataan Awi Rafael sebelum ini, Hanez Suraya berharap jejaka itu tidak lagi mengaitkan namanya lagi dalam apa jua kenyataan yang dikeluarkan. Selain statusnya sebagai isteri orang, Hanez juga berpendapat Awi sepatutnya lebih sensitif dan menjaga hati tunangnya.

“Saya terkejut apabila suami memaklumkan ada terbaca mengenai nama saya disebutnya, baru-baru ini. Perkara yang sudah lama berlalu, rasanya tak perlu diungkit semula, tambahan pula orang pun sudah lupa”

“Apabila dibangkitkan kembali, tentu ia boleh menimbulkan rasa kurang selesa kerana saya isteri orang. Sedikit sebanyak, pasti suami saya juga tertanya-tanya. Dia juga sepatutnya menjaga hati tunangnya”

“Memang selepas kenyataan itu keluar, ada yang meminta saya mengulas. Minta maaflah. Dulu, pasal isu saya pun dia ada bagi maklum balas. Tapi tak perlu rasanya, saya tiada kena mengena dengan dia. Jangan lagi kaitkan saya. Saya tak suka,” jelasnya kepada Berita Harian Online.

Terdahulu, Awi ada menyebut mengenali tunangnya, Atikah Suhaime ketika masih menjadi teman lelaki Hanez sebelum mengikat tali pertunangan tempoh hari. Tambah Hanez, suaminya juga cemburu apabila perkara itu diperkatakan orang.

Sebagai bekas kekasih rasanya tidak Awi membangkitkan kembali hal dulu kala. Masing-masing juga sudah bertahun membawa haluan hidup berasingan, nanti apa pula kata cik tunang kan. (rtky/w)


Demam Dilan 1990 Lebih 6.3 Juta Penonton Di Indonesia, Kini Bakal Melanda Malaysia

Sebuah filem adaptasi daripada novel Dilan 1990 kini berada di pawagam. Filem arahan Fajar Bostomi ini sekali lagi membuat fenomena cinta penuh romantik ini melanda Malaysia seperti filem Ada Apa Dengan Cinta yang mendapat sambutan hangat di negara ini.

Terlebih dahulu filem ini sudah pun ditayangkan di negara seberang dan berjaya menarik sebanyak 6.3 juta penonton dalam tempoh masa 2 bulan sahaja.

Kebanyakkan filem cinta dari negara seberang semestinya memberi kesan yang menyentuh jiwa buat penonton. Bagaikan hidup dalam tanam bunga, kisah cinta antara Dilan dan Milea ini membuatkan penonton menghayati watak semasa menonton.

Filem yang berkisarkan mengenai kisah cinta tiga segi diantara Dilan, Milea, dan kekasih hatinya yang tinggal di Jakarta iaitu Beni membuatkan penonton bermain dengan emosi.

Tidak hanya tertumpu kepada kisah cinta mereka, filem berkisarkan suasana persekolahan ini juga turut menampilkan masalah dispilin pelajar yang tidak terkawal.

Dilan yang merupakan pelajar sekolah menengah di Bandung, sering mendapat perhatian guru apabila ada sahaja perkara yang membuatkan dirinya terpanggil oleh guru dispilin.

Dalam masa yang sama Dilan mengunakan ayat-ayat romantis atau lebih dikenali sebagai pick-up line pada masa kini. Setiap ayat yang dikeluarkan merupakan puitis cinta diluar jangkaan untuk memikat hati Milea.

Bagi seorang perempuan semestinya terjatuh dengan ayat puitis yang dilontarkan tambahan pula ayat yang diungkapkan oleh Dilan itu mampu membuatkan Milea tersenyum sendirian.

Namun kisah cinta tidak terungkap ini menjadi kemuncak apabila Dilan terjebak dengan perkara yang tidak digemari oleh Milea dan semestinya filem ini padat dengan aksi-aksi pengelutan.

Pelbagai cara yang digunakan oleh Dilan untuk membuatkan Milea terjatuh dalam tangannya. Namun mampukah Milea bertahan dengan kisah cinta sejatinya Beni ataupun berpaling kepada cinta barunya, Dilan yang penuh dengan pick-up line.

Tidak menarik sekiranya kami menceritakan keseluruhan jalan cerita filem ini. Bagi penggemar kisah cinta filem Indonesia anda rugi sekiranya terlepas menonton filem penuh romantis ini .

Jadi jangan tunggu lama-lama untuk terus serbu pawagam berdekatan anda mulai hari ini. Dalam masa yang sama anda boleh menggunakan pick-up line Dilan untuk memikat hati kekasih anda.

Untuk maklumat penggemar filem cinta, kisah cinta Dilan 1990 ini turut mempunyai sambungan menerusi novel Dilan 1991 dan Milea.


Tekanan Gosip, Kekasih Baru Elfira Masuk Hopital?

Selepas isu putus tunang antara Elfira Loy dan Sufian Suhaimi, timbul pula spekulasi dimana Elfira sudah jumpa pengganti apabila gambarnya bersama usahawan kacak, Asyraff Mazlan tersebar di media sosial.

Namun baru-baru ini, usahawan berjaya itu dimasukkan ke sebuah hospital kerana mengalami tekanan selepas didakwa menjadi punca pasangan itu putus tunang.

“Saya mengalami sedikit tekanan sehari selepas tersebarnya foto mengatakan saya mempunyai hubungan istimewa dengan Elfira dan menjadi punca mereka (Elfira dan Sufian Suhaimi) putus tunang.

“Saya memilih untuk berehat di hospital dan cuba untuk tidak terlalu memikirkan tentang gosip yang tersebar itu. Alhamdulillah sekarang kesihatan dah okay,” katanya kepada mStar Online.

Dalam pada itu, Asyraff juga menjelaskan bahawa dia sudah mempunyai kekasih dan hubungannya dengan Elfira hanya berkawan baik sahaja.

“Sebenarnya saya dah kenal keluarga Elfira sejak awal dia bergelar pelakon lagi dan kami hanya berkawan biasa sahaja.

“Saya pun sudah berpunya dan mujurlah kekasih faham apa yang berlaku dan tidak salah anggap dengan khabar angin ini,”ujarnya.


Shila Amzah Umum Nikah 19 April Depan

Selain nama tersenarai dalam Forbes 30 Under 30 Asia 2018, Shila Amzah turut berkongsi berita gembira mengenai perkahwinanya. Menurut Shila, beliau dan tunang sepakat memilih 19 April depan untuk melangsungkan majlis pernikahan.

“Walaupun sibuk dengan jadual yang padat untuk karier saya, saya juga sibuk dengan persiapan perkahwinan saya yang akan berlangsung 19 April inii. Sebagai penggiat seni, saya akur untuk berulang alik terutamanya ke China kerana perlu memenuhi permintaan di sini,” jelasnya.

Bagaimanapun, untuk majlis resepsi perkahwinan, Shila masih tidak menetapkan sebarang tarikh lagi dah akan berkongsikannya kelak. Sebelum ini, Shila dan Haris Idraki telah selamat bertunang pada November lalu di kediaman keluarganya.

Manakala semalam pula menerusi Instagram, Shila berkongsi namanya yang telah tersenarai dalam Forbes 30 Under 30 Asia 2018 dalam kategori selebriti. Selain Shila, Neelofa juga pernah tersenarai dalam majalah Forbes itu.

Betullah kata orang tua, perkahwinan ini membuka pintu rezeki yang luas buat umatnya. Semakin murah rezeki Shila ketika menantikan waktu untuk melangkah ke gerbang perkahwinan. Tahniah sekali lagi diucapkan! (rtky/w)


AFFINBANK Lancar Laman Web Baharu, Hidup Lebih Senang Selepas Ini

Dalam dunia yang semuanya kini berada di hujung jari, berkunjung ke cawangan bank untuk melakukan urusan harian semakin tidak relevan. Bila kali terakhir anda beratur di bank semata mata untuk hantar duit ke ibu ayah di kampung kan?

AFFINBANK baru-baru ini telah merombak laman web mereka untuk menjadi lebih fresh, laju dan menepati ciri-ciri perbankan zaman moden untuk kegunaan kita semua setiap hari dan mereka namakan sebagai AffinOnline.

AffinOnline bukan sahaja boleh diakses menerusi komputer malah ia akan kelihatan sama dan lebih mesra pengguna untuk apa sahaja peranti anda gunaan sama ada telefon pintar atau tablet.

AffinOnline direka khas untuk memudahkan kerja dan urusan anda untuk mencari perkhidmatan yang relevan dengan struktur menu baru dan pengalaman pelayaran yang lebih kemas dan pintar.

Beritahu keluarga & rakan-rakan anda yang kini hidup lebih mudah dan seamless dengan laman web baru AFFINBANK. Untuk maklumat lanjut, layari laman web AFFINBANK di www.affinonline.com. Ayuh!


“Hati Ikhlas Rahsia Wajah Cantik Bukan Sedut Lemak”

Tampil dengan imej terbaru lebih langsing dan berwajah runcing, penyanyi Ifa Raziah dituduh melakukan pembedahan plastik atau kaedah sedut lemak untuk kelihatan cantik.

Namun, Ifa Raziah menafikan dakwaan tersebut dan memberitahu dia hanya melakukan rawatan wajah biasa seperti yang diamalkan wanita lain.

Tambahnya lagi, wajahnya semakin cantik bukan kerana pembedahan tapi kerana keikhlasan dan kejujuran hati.

“Saya hanya melakukan rawatan kulit dan facial seminggu sekali sahaja. Saya tidak kisah orang nak gelar saya ‘sailormoon’ ke apa-apa sekalipun, saya bersyukur kerana semakin cantik dan sihat serta nampak muda bukan kerana saya buat pembedahan muka atau sedut lemak tapi disebabkan keikhlasan dan kejujuran hati,” ujarnya kepada mStar Online.

Menurut Ifa, sudah menjadi lumrah sebagai seorang selebriti untuk berdepan komen dari netizen. Tambah Ifa, mungkin mereka cemburu dengan dirinya yang mempunyai wajah cantik.

“Saya tidak cantik, gemuk orang kutuk-kutuk, bila sudah cantik dan kurus pun orang tak puas hati sebab nampak runcing dan mulus.

“Pada saya mereka kurang kasih sayang, mungkin mereka tidak mampu untuk berbelanja lebih untuk kecantikan sebab itu cemburu melihat orang lain,” ujarnya.


Macam Tentera China, Fesyen Neelofa Dikritik Lagi

Belum reda lagi dengan isu pelancaran tudung di Zouk, tambah pula isu terbaru tentang fesyen yang digayakan oleh Neelofa ketika majlis pelancaran koleksi tudung terbarunya.

Ini bukan kali pertama fesyen Neelofa dikritik netizen. Setiap pakaian yang digayakan oleh Neelofa dilihat seperti tidak kena di mata netizen.

Baru-baru ini, Naelofar Hijab memperkenalkan tudung baru sempena Aidilfitri. Namun, apa yang menjadi bualan hangat di majlis pelancaran itu ialah pakaian Neelofa dilihat seperti tidak sesuai dengan imejnya sebagai wanita muslimah.

Neelofa menggayakan baju belang bersama topi dan turban. Gayanya itu dilihat pelik oleh netizen walaupun Neelofa memakai seluar longgar.

Ada juga peminat yang mengharapkan Neelofa berpakaian seperti dulu yang memakai tudung dengan sempurna ketika di awal berhijab.


“Dibuli Sebab Gemuk, Kena Tendang Jatuh Longkang”

Tuah ayam nampak di kaki, tuah manusia tiada siapa tahu. Pepatah ini sesuai ditujukan kepada pelakon dan pengacara Sherry Alhadad yang kini semakin popular.

Siapa sangka, meskipun berbadan gempal, Sherry dipilih menjadi pengacara untuk anugerah besar dan mempunyai program bual bicaranya sendiri, The Sherry Show & Friends.

Baru-baru ini, Sherry sempat kongsikan pengalaman yang dilaluinya di zaman persekolahan dan pernah dibuli kerana berbadan besar.

“Sayangi diri anda seadanya. Dari kecil dulu saya selalu kena ejek dengan perkataan GEMUK. Saya kena buli masa sekolah rendah, pernah saya jalan kaki ke sekolah saya di tendang sampai jatuh longkang dan saya takda buat apa2 salah pun dengan dia.

Menurut Sherry, dia menyeru wanita lain di luar sana yang menerima nasib sepertinya untuk tidak rasa lemah dan lebih positif.

“Diskriminasi ada di mana2, tapi jangan jadikan itu alasan untuk terus lemah, jadi diri sendiri dan positif. Paling penting sayangi diri anda.

Rata-rata peminat agum dengan kecekalan Sherry dan memberi sokongan agar Sherry terus maju jaya dalam kariernya.


Putus Tunang, Sufian Suhaimi Mahu Sambung PhD?

Rezeki buat penyanyi Sufian Suhaimi yang kini mungkin sedang move on dari kisah percintaan yang terhenti di tengah jalan apabila dia telah menerima tawaran beberapa universiti awam dan swasta untuk melanjutkan pengajian ke peringkat PhD.

“Alhamdulillah ada beberapa universiti menawarkan saya untuk lanjutkan pelajaran ke peringkat PhD walaupun saya baru sahaja menamatkan pengajian di peringat Ijazah Sarjana. Ada beberapa tawaran menarik diberikan termasuk biasiswa penuh dalam bidang komunikasi dan pengurusan”

“Saya menganggap ini sebagai rezeki kerana bukan mudah untuk mendapat tawaran melanjutkan pengajian ke PhD,” jelasnya kepada mStar Online.

Bagaimanapun buat masa sekarang Sufian belum bersedia untuk menyambung pelajaran kerana terikat dengan komitmen dan jadual kerjaya yang padat.

“PhD bukannya mudah dan saya perlu betul-betul memberi komitmen kepada pelajaran sekiranya saya terima tawaran diberikan. Berat juga hati melepaskan peluang diberikan tetapi saya mengambil keputusan untuk memberi fokus kepada karier nyanyian terlebih dahulu,” katanya. (rtky/s)


Sukar Hayati Watak, Aiman Tino ‘Makan’ Penampar

Bagaikan sudah menjadi trend buat selebriti ketika ini yang mana berlakon turut ingin menyanyi dan mana yang menyanyi turut ingin menceburi bidang lakonan. Tapi kalau sudah minat, apa boleh buat, bukan? Baru-baru ini penyanyi muda Aiman Tino ditampar oleh pelakon senior, Fazlina Ahmad Daud.

“Saya tiada masalah berlakon, cuma sukar apabila perlu melakonkan babak marah dan sedih serentak. Saya ada bertanya kepada pengarahnya, Erma Fatima, bagaimana mahu menjiwai babak itu”

“Kebetulan Fazlina yang saya panggil Kak Baby ada bersama dan dia membawa saya ke satu sudut. Dia meminta saya mengenang semula perkara sedih dalam hidup. Tiba-tiba, dia menampar saya. Tindakannya itu membuatkan saya terkejut”

“Namun, sebaik selesai penggambaran babak itu, dia terus memeluk saya dan memohon maaf. Saya faham dan tidak marah kerana dia hanya membantu saya menghayati watak. Sampai patah gitar yang dijadikan prop gara-gara menjiwai watak,” kongsi Aiman kepada BH Online.

Tidak mengapalah, sekurang-kurangnya Aiman merasai sendiri bagaimana sukarnya untuk berlakon dan tidak semudah yang disangka. Harapnya jika berlakon mana-mana drama lagi selepas ini, janganlah asyik kena tampar lagi. (rtky/s)


Ikut Jejak Neelofa, Shila Amzah Dalam Senarai Forbes

Buat peminat industri muzik tanah air, pasti anda tahu Shila Amzah kini melebarkan sayap nyanyiannya di negara China. Namanya kini dikenali di China selepas memenangi Asian Wave pada tahun 2008.

Selain Yuna, Shila Amzah antara penyanyi yang membanggakan nama Malaysia di persada Antarabangsa. Shila Amzah kini aktif melancarkan single berbahasa Mandarin di bawah syarikat rakaman miliknya.

Beberapa hari lalu, penyanyi ini berjaya memenangi anugerah di acara Global China Music Chart for CCTV di China. Lagu Mandarin Rú gu wo men lo le nyanyian Shila Amzah memenangi tempat kedua.

Semalam, menerusi Instagram miliknya, Shila mengkhabarkan satu lagi berita gembira apabila dia tersenarai dalam Forbes 30 Under 30 Asia 2018 dibawah kategori Selebriti.

Menerusi posting tersebut, Shila Amzah meluahkan rasa syukur dan gembira di atas penganugerahan tersebut. Kumpulan nyanyian pop korea yang diminati Shila, Bangtan Sonyeondan (BTS) turut tersenarai dalam kategori tersebut.

Nampaknya Shila Amzah mengikut jejak langkah Neelofa yang pernah tersenarai Forbes 30 Under 30 Asia 2017. Tahniah diucapkan kepada Shila Amzah.


Adik Neelofa Mohon Maaf Perlekeh Samsung

Gara-gara mengeluarkan kenyataan yang mengguris perasaan pengguna telefon jenama Samsung, adik kepada selebriti terkenal Neelofa iaitu Ameera Khan memohon maaf di atas keterlanjuran kata-katanya di dalam video yang dimuatnaik baru-baru ini.

Memberi sokongan kepada jenama Apple, Ameera melalui Insta Stories baru-baru ini telah memuatnaik permohonan maaf di samping menjelaskan perkara sebenar yang terjadi ketika sesi penggambaran video tersebut berlangsung.

Melalui video yang menimbulkan kecaman tanpa henti warga laman sosial tersebut, Ameera mengeluarkan kenyataan – Ewww – kepada jenama dari Korea Selatan itu.

Malah yang paling terbaru, dia sekali lagi menarik perhatian ramai apabila hadir dengan kenyataan di Twitter yang disifatkan berlagak oleh pengguna laman tersebut. Kata Ameera, dia ke sekolah antarabangsa bukanlah untuk mengambil SPM.

Terpulanglah buat Ameera dalam mencipta nama di kalangan warga laman sosial di Malaysia ini. Usia masih muda dan masih jauh perjalanan dalam menghadapi hari mendatang. Sekurang-kurangnya hangat jugalah laman sosial di Malaysia ini kerana ada isu untuk diperkatakan. (rtky/s)


“Lancar Quran, Gaji Atas RM5k Syarat Bakal Suami”

Pernah mengaggotai kumpulan hip hop Fabulous Cat, lagu nyanyian Zizi Kirana sering menjadi bualan ramai kerana lain dari yang lain.

Sejak kebelakangan ini, akaun Instagram Zizi Kirana juga turut menjadi perhatian ramai dek kerana Zizi sering memuat naik foto-foto seksi.

Baru-baru ini, menerusi InstaStory, Zizi kongsikan 14 syarat yang perlu dipenuhi oleh lelaki yang ingin menjadi bakal suaminya.

Antaranya, bakal suami mestilah seorang yang tidak mengamalkan pergaulan bebas, bukan kaki mabuk dan kelab malam.

Bakal suaminya juga perlu mempunyai pendapatan minimun RM5,000, bebas hutang dan lancar membaca Al-Quran.

Dari segi paras rupa pula, Zizi tidak meletakkan syarat namun cukuplah sedap mata memandang.

Paling penting dan syarat paling susah ialah bakal suaminya mestilah penyokong kelab bola sepak Arsenal.

Agak-agak ada tak lelaki di luar sana yang cukup 14 syarat ini? Boleh la cuba.


Menari Seksi, Natasha Elyzza Menganggur 6 Bulan

Disebabkan video menari seksi di aplikasi Bigo Live bersama Fathia Latiff, pelakon baru Natasha Elyzza mengakui sudah lebih 6 bulan dia menganggur dan tidak menerima tawaran berlakon.

Natasha memberitahu walaupun dapat tawaran berlakon, namanya sering digugurkan oleh pihak produksi selepas ditolak oleh beberapa stesen televisyen.

“Saya sudah lebih enam bulan tiada kerja dan tidak buat apa-apa, saya ada dapat tawaran berlakon daripada beberapa produksi tapi nama saya digugurkan.

“Mereka beri alasan nama saya tidak lepas ke stesen televsyen, ia mungkin disababkan kontroversi tersebut,” ujarnya kepada mStar Online.

Sebelum ini, Fathia juga pernah mengakui selepas video kontroversi itu tersebar, dia tidak menerima tawaran berlakon dan sentiasa menjadi sasaran netizen mencari setiap kesalahannya.

Tambah Natasha, dia menyesal dan menerima pengajaran terhadap apa yang berlaku. Dia berharap agar diberi peluang kedua untuk kembali berlakon.

“Saya rindu sangat nak berlakon kembali, bukan saya tidak boleh kerja lain tapi minat saya kepada bidang lakonan sangat kuat. Saya benar-benar berharap pihak produksi dan stesen televisyen memberi peluang kepada saya untuk kembali seperti dahulu.”

Apabila ditanya tentang hubungannya dengan Fathia, Natasha memberitahu mereka tidak bergaduh, namun semakin rengang selepas kontroversi tersebut.


“Hanya Budak Sekolah Tak Matang Perlekeh Telefon”

Rata-rata rakyat Malaysia yang gembar menghabiskan masa di laman sosial pastinya mengetahui tentang komen – Samsung… Eww – yang dikeluarkan oleh adik Neelofa, Ameera Khan. Sementara itu bagi pelakon Janna Nick, dia mempunyai pendapat sendiri mengenai apa yang terjadi itu.

“Pada saya, hanya budak-budak sekolah yang belum matang suka memperlekeh dan membandingkan jenama sesebuah produk. Setiap orang ada cita rasa dan pilihan tersendiri”

“Saya sendiri lebih gemar memilih ciri-ciri yang ada pada sesebuah telefon pintar, seperti skrin besar yang memudahkan kita untuk membuat kerja, kelajuan dan juga beratnya, berbanding hanya melihat pada jenama,” jelas Janna kepada BH Online.

Jadi, apa pendapat anda pula? Masing-masing membeli barangan keperluan di atas keperluan diri bukan dan dalam masa yang sama mungkin kita juga pernah mengeluarkan kenyataan lebih kurang bunyinya apabila tidak menyukai sesuatu perkara bukan? (rtky/s)


Tiz Zaqyah Dikecam Kerana Peluk Roberto Carlos

Baru baru ini pelakon Tiz Zaqyah ada memuatnaik sekeping gambar menunjukkan dirinya berpelukan dengan legenda bola sepak Brazil, Roberto Carlos namun tindakan beliau itu mengundang rasa kurang senang peminat.

Tiz Zaqyah bagaimanapun telah mematikan fungsi komen pada akaun Instagraam beliau dan Roberto Carlos menjadi mangsa untuk para peminat meluahkan rasa tidak puas hati dengan gambar tersebut.

Rata rata peminat tidak menyalahkan Roberto Carlos secara langsung tetapi lebih kepada tindakan Tiz Zaqyah yang dianggap kurang manis untuk seorang gadis Melayu dan beragama Islam.

Roberto berada di Kuala Lumpur sejak tiga hari lalu kerana pelantikannya sebagai duta global syarikat penerbangan Air Asia. (rtky/m)


"Kami Memang Sering Keluar Bersama" - Hans Isaac

Berikutan video yang tersebar menunjukkan Neelofa masih berhubung dengan bekas kekasihnya, Hans Issac ramai menganggap ada cinta berputik kembali. Menjelaskan hal itu, Hans akui mereka memang kerap keluar bersama.

“Video yang tular itu berlaku sebelum konsert berlangsung. Kami bertemu di restoran yang sama dan kebetulan meja penuh. Disebabkan mahu cepat, kami pun berkongsi meja. Gambar yang tersebar itu diambil oleh seorang teman, bukannya daripada telefon kami”

“Apa yang berlaku hanyalah salah faham. Jujurnya, kami memang selalu keluar bersama. Kadang-kadang berbincang pasal kerja. Cuma orang tak tahu yang kami berjumpa atas dasar kerja dan menganggap saya dan Lofa keluar ‘dating'”

Bukan senang untuk seseorang masih berhubung dan berkawan baik dengan bekas kekasih, pun begitu Hans tidak kisah kerana sudah mengenali hati budi Neelofa. Malah katany, beliau puji sikap merendah diri wanita itu yang tidak kisah meminta maaf jika melakukan kesilapan.

“Walau apapun yang berlaku antara saya dan Lofa sebelum ini, kami tetap berkawan baik. Saya tahu macam mana dirinya dan saya kenal hati budi Lofa. Saya puji dirinya, walaupun ada perkara yang dilakukannya salah, tetapi dia tidak malu untuk mengaku dan meminta maaf,” jelasnya.

Untuk pengetahuan, Hans dan Neelofa pernah menjalinkan hubungan cinta namun berkahir kira-kira dua tahun lalu. Kemudian Neelofa dikaitkan pula dengan pelakon, Fattah Amin sebelum berpisah dan mengahwini Fazura. (rtky/w)


Anak Jasmin Hamid Tular, Ramai Nak Jadi Menantu

Baru-baru ini, anak bujang pelakon Jasmin Hamid menjadi bualan hangat di media sosial. Dah la kacak, badan sasa pula tu.

Wajah kacak anak lelakinya tular selepas Jasmin Hamid memuat naik gambar bersama di Instagram miliknya.

Rata-rata netizen sangkakan mereka adalah pasangan kekasih. Namun sebenarnya hubungan ibu dan anak. Kalau mak cantik meletop macam ni, memang nampak macam pasangan kekasih.

Mesti ramai gadis di luar sana nak tahu siapa gerangan jejaka kacak itu. Nama anak Jasmin Hamid ini Ian Haziq Macquistan dan baru berusia 17 tahun.

Menurut ibunya, anaknya itu memang mempunyai minat dalam bidang lakonan. Namun, dia inginkan anaknya untuk habiskan pengajian dan melanjutkan pelajaran lebih tinggi barulah masuk dalam industri seni.

Berikutan foto bersama ibunya tular, ramai gadis-gadis di luar sana idamkan untuk menjadi bakal menantu Jasmin Hamid. Ada yang mengatakan wajah anaknya mirip pelakon berbadan sasa, Norman Hakim.


Muka Seperti Patung Barbie, Ifa Raziah Ubah Wajah?

Walaupun dah memasuki usia 40-an, wajah pelakon dan penyanyi Ifa Raziah seperti tidak dimamah usia. Tak nampak berusia langsung, cantik macam anak dara lagi.

Jika sebelum ini, bentuk badannya yang langsing menjadi perhatian, terbaru, imej terbarunya yang dikatakan seperti patung barbie menjadi bualan ramai.

Menerusi posting tersebut, Ifa kongsikan produk pelangsingan badan miliknya yang bakal dilancarkan tidak lama lagi.

Rata-rata netizen memuji Ifa Raziah yang semakin cantik dan langsing. Memang jauh beza jika dibandingkan dengan penampilannya dahulu.

Tidak kurang juga ada yang mengatakan Ifa Raziah melakukan suntikan botox. Tambah netizen lagi, mana mungkin jika kuruskan badan boleh buatkan dagu jadi panjang.


Peminat Sejuk Hati Tengok Neelofa Pegang Tasbih

Tidak dinafikan sejak kontroversi pelancaran tudung di kelab malam dan video sindiran terhadap seorang selebriti baru-baru ini membuatkan ramai tawar hati dengan Neelofa. Bagaimanapun menerusi perkongsian netizen, peminat sejuk hati melihat Neelofa memakai tasbih digital di jarinya.

Gambar berkenaan diambil ketika Neelofa diberi kejutan oleh pihak Air Asia ketika beliau menaiki pesawat tersebut tempoh hari. Reaksi spontan Neelofa, terharu dengan kejutan itu memperlihatkan tasbih digital itu di jarinya.

Ramail terkejut dan mengubah persepsi negatif terhadap Neelofa sebelum ini. Malah ada juga yang memberitahu selebriti itu memang sentiasa memakai tasbih itu di jari, walau ke mana sahaja beliau pergi.

Bagaimanapun perkongsian netizen mengenai gambar Neelofa itu telah diedit sedikit di bahagian lengannya dan menimbulkan pertanyaan di kalangan peminat. Mungkin niat wanita itu ingin menutup aurat di lengan Neelofa.

Apapun yang baik kita ambil, yang buruk kita jauhkan. Mungkin selepas ini peminat Neelofa boleh mengikut jejak langkah selebriti kesayangan mereka ini membawa tasbih di jari ke masa sahaja. (rtky/w)


"I Didn't Go To International School To SPM. What A Joke!"

Kalau sebelum ini beliau membuat nada seperti memperlekehkan sebuah jenama telefon, kini adik Neelofa, Ameera Khan kembali lagi mencetuskan kemarahan orang ramai. Kali ini Ameera di laman Twitter, membuat satu kenyataan yang kedengaran agak meninggi diri.

Dalam satu tweet, Ameera berkata beliau tidak belajar di sekolah antarabangsa semata-mata untuk mengambil Sijil Pelajaran Malaysia (SPM), (semestinya dengan nada yang biasa yang kita dengar seperti “ewwww, Samsung?”).

Kenyataan Ameera itu sekaligus membuatkan ramai jelek dengan sikapnya yang sombong dan turut mengaitkan dengan kejayaan kakaknya, Neelofa yang juga mengambil SPM dan mendapat keputusan cemerlang.

Ada juga mereka yang mengaitkan kenyataan Ameera itu dengan sedutan video yang viral baru-baru ini mengenai beliau yang tidak suka membaca buku membuatkan sikapnya kurang cerdik memberikan kenyataan kebelakangan ini.

Untuk pengetahuan, sekolah antarabangsa tidak memperuntukkan anda untuk mengambil SPM tetapi mengambil IGCSE. Tapi rasanya sekarang di Malaysia sudah ada sekolah antarabangsa yang meyediakan sistem seperti sekolah biasa yang memerlukan anda menduduki SPM.

Mungkin Ameera tidak mengetahui mengenainya kerana mungkin kerana kurang membaca. Apapun tidak salah untuk Ameera untuk menyatakan sesuatu pendapat, tapi mungkin caranya perlulah bertempat dan tidak nampak mendongak ke langit sangat ya. (rtky/w)


Gambar Sekitar Majlis Aqiqah Siti Aafiyah

Selesai sudah majlis aqiqah buat cahaya mata pertama Siti Nurhaliza dan juga Datuk K iaitu Siti Aafiyah. Diadakan dalam majlis yang cukup meriah, peminat nampaknya begitu gembira dengan kehadiran penyeri rumahtangga Datuk K dan Siti Nurhaliza ini.

Dalam masa yang sama, Siti Nurhaliza juga sempat berkongsikan maksud sebenar nama anaknya itu di dalam sebuah video yang dimuatnaik di Instagram. Secara ringkasnya, nama Affiyah bermaksud – yang baik-baik saja. Inspirasi untuk menamakan cahaya mata sulungnya itu sebagai Aafiyah tercetus di Tanah Suci.

“Nama ini dipilih berdasarkan doa diajar Rasulullah kepada bapa saudaranya, Abbas yang bertanya apakah doa terbaik untuk dibaca. Dalam doa itu ada menyebut perkataan ‘Aafiyah’ yang membawa maksud untuk menyelamatkan daripada sebarang kesusahan yang menimpa, menjadi sihat dan mempunyai wang yang cukup.

“Berpandukan itu, saya namakan anak saya Siti Aafiyah,” jelasnya kepada BH Online. Apa pun, semoga kehadiran cahaya mata sulung keluarga ini akan menambah seri kehidupan Datuk K dan juga isteri. (rtky/s)


Elfira Loy Sebak Ibu Jadi Mangsa Kecaman

Menerusi siaran langsung di Instagram adiknya Jumaat lalu, Elfira Loy sebak apabila bercerita mengenai ibunya, Filzah Yusuff yang menerima keceman hebat kerana mempertahankan maruahnya kerana kes putus tunang.

“Selepas apa yang berlaku, emak sanggup ambil segala tuduhan kerana tak nak orang kutuk saya. Dia cakap tidak apa kalau orang benci mama, cakap buruk fasal mama, janji orang tahu saya bukan macam itu dan saya wanita kuat”

“Saya kasihan bila orang cakap macam itu dekat mak saya sebab saya tak pernah cakap buruk macam itu dekat mak orang lain, tapi saya tahu dia buat ini semua supaya orang tahu saya tak salah kerana saya dah buat yang terbaik,” jelasnya.

Biarpun ramai membenci ibu pelakon itu yang terlalu lantang menyuarakan luahan hati, Elfira tetap mengangumi pengorbanan ibunya mempertahankan beliau. Walaupun mengambil keputusan berpisah dengan Sufian Suhaimi, Elfira percaya tindakan ibunya merupakan perancangan terbaik.

Elfira berkata demikian menerusi laman Instagram adiknya, sekaligus melancarkan program bual bicara baru yang diberi nama, The El Live Show yang akan bersiaran langsung di Instagramnya pada setiap bulan. (rtky/w)


5 Sebab Filem Dilan 1990 Buat Penonton Angau!

Bakal menggegarkan pawagan pada 29 Mac ini, filem Dilan 1990 dari negara seberang tidak mustahil akan membawa penonton ke alam khayalan mereka. Melihat trailer sahaja pun boleh membuatkan anda tersenyum seorang diri.

Selain itu, penggembaraan filem arahan Fajar Bustomi ini sepenuhnya dijalankan di Indonesia, berikut adalah 5 sebab yang akan membuat anda angau apabila menonton filem ini.

Lakonan Iqbaal Ramadhan sebagai Dilan dalam filem ini akan membuatkan anda tidak kering gusi dengan sikapnya yang bersahaja dan diluar jangkaan. Sifat Dilan ini akan terpancar apabila dia bertutur dengan ibu bapa Milea. Bukan itu sahaja, sikapnya yang tegas juga membuatkan anda terpegun saat Dilan berdepan dengan guru-gurunya.

Kami percaya ada diantara anda yang pernah melalui kisah cinta yang paling indah sama seperti Dilan dan Milea. Dilan dan Milea lakonan Vanesha Prescilla merupakan pasangan kekasih yang bahagia dan sekali gus membuatkan anda angau dan terkenang cinta dahulu.

Apatah lagi saat Dilan memberi kata-kata cinta buat Milea. Kami percaya anda akan menggunakan ayat cinta Dilan ini untuk memikat buah hati anda.

Filem Dilan ini memaparkan suasana persekolahan yang penuh dengan pelbagai sikap pelajar sekolah. Bukan itu sahaja, filem ini akan membuatkan anda menonton sendiri suasana persekolahan di Indonesia. Siapa yang pernah bercinta zaman sekolah mesti akan tersenyum seorang diri semasa menonton.

Dengar sahaja muzik video filem ini memang terasa betul kemesraan kisah cinta yang bakal anda tonton pada 29 Mac ini. Lirik lagu sahaja pun sudah membayangkan betapa indahnya percintaan mereka. Lebih menarik lagi lagu ini dinyanyikan sendiri oleh pelakon utama.

Jika anda perhati dengan teliti poster filem ini memberi masksud kesungguhan seorang lelaki untuk memikat buah hatinya. Anda mesti tertanya-tanya di mana kesungguhan tersebutkan? Nak tahu di mana kesungguhannya jangan lupa untuk serbu pawagam dan lihat sendiri kesungguhan yang kami maksudkan.

Tidak menarik jika kami menceritakan sepenuhnya jalan cerita filem ini jika anda tidak menontonnya sendiri. Jangan lupa untuk kuncikan tarikh ini dan tontonlah bersama rakan mahupun pasangan anda. Mana tahu ada babak dalam filem ini sama seperti kisah cinta anda.


‘Cinta’ Hael Husaini Dan Nabila Razali Hanya Gimik?

Mengakui rapat dengan penyanyi yang pernah hadir dengan gimik bersama pelakon Aedy Ashraf iaitu Nabila Razali, Heal Husaini menyatakatan bahawa buat masa ini dia tidak terfikir untuk sampai ke tahap bercinta. Malah peminat nampaknya seakan merestui hubungan di antara penyanyi ini.

“??Saya dan Nabila adalah antara sahabat yang sangat rapat dalam industri. Kami sentiasa berkongsi apa juga pengalaman dalam industi dan saya sangat kagum dengan semangatnya yang tidak berputus-asa”

“??Keserasian antara kami sangat kuat memandangkan bermula dari bawah. Tapi saya harus puji usahanya yang tidak jemu berusaha membina namanya. ??Ramai juga mengatakan jodoh antara kami kuat disebabkan muka kami ada iras-iras tapi saya ambil itu sebagai usikan saja”

“Saya sangat menghargai persahabatan kami dan tidak anggap hubungan itu lebih daripada seorang kawan,”? jelas Hael kepada Harian Metro. Sementara itu, dia turut menjelaska bahawa buat ketika ini, dia mengharamkan dirinya untuk bercinta buat masa ini.

Apa yang pasti, peminat memang sukakan sangat gandingan pasangan ini malah ada yang berdoa agar mereka bersatu. Fantasi peminat memang sentiasa ke depan tapi jika ada jodoh, memang kena sepadan sangat’kan? (rtky/s)


Abam Nafi Kongkong Isteri Selepas Kahwin

Enggan terlalu mendedahkan isterinya kepada lapangan pekerjaannya, Abam Bocey mempunyai jawapan tersendiri mengapa dia memilih untuk bertindak sedemikian. Bagi Abam, dia bimbangkan privasi isteri kesayangannya itu, Siti Norhidayah Mohd Ali.

“Rasanya lebih baik dari sekarang saya tidak terlalu mendedahkannya kepada umum kerana bimbang nanti pergerakkannya dan privasinya akan terbatas”

“Saya mahu dia menjalani kehidupan normal seperti mana sebelum dia berkahwin dengan saya dan bukannya ingin mengkongkongnya. Dia okay sahaja malah dia sendiri lebih selesa tidak begitu menonjol dalam ‘dunia’ saya dan faham kenapa saya mahu keadaan kekal seperti sebelum ini,” kata Abam kepada mStar Online.


Identiti Busker Tepi Jalan Bersuara Sedap Akhirnya Terdedah

Baru-baru ini tersebar beberapa video di laman sosial mengenai seorang busker yang memiliki suara lunak sehinggakan menjadi bualan ramai.

Bukan sahaja tular di laman sosial, video ini juga turut dimuatnaik di Youtube dan sehingga kini mendapat hampir 10,340 tontonan. Namun, ramai juga yang masih tertanya-tanya siapakah sebenarnya penyanyi ini.

Sedar tak sedar Alvin Chong juga berkongsi nyanyian busker ini melalui Insta Stories. Melalui video tersebut, Alvin meletakkan hashtag #Termakbul namun tidak pasti pula hashtag itu merujuk kepada lagu tersebut.

Difahamkan penyanyi busker itu menyanyikan lagu ciptaannya sendiri dan dikelilingi orang ramai ketika dia sedang menyanyi di sekitar Kuala Lumpur.

Sekali imbas melihat gelagat penyanyi busker tersebut seperti seorang selebriti yang sedang meningkat naik tapi mungkin juga itu pelanduk dua serupa. Lagu yang dinyanyikan oleh busker tersebut seolah-olah memberi maksud yang mendalam.

Akhirnya, semalam terjawablah segala spekulasi apabila telekomunikasi rangkaian Digi melancarkan video busker yang tular itu. Rupa-rupanya tekaan netizen selama ini adalah betul.

Busker yang mendapat perhatian ramai itu adalah Hafeez Mikail yang merupakan seorang selebriti. Hafeez Mikail menyanyikan sebuah lagu bertajuk Ingin Selalu merupakan sebuah OST Digi Termakbul.

Dimana lagu ini menceritakan tiada seorang pun akan terbatas untuk mencapai impiannya meskipun akan berdepan dengan pelbagai rintangan.

Hebat juga marketing ini sehinggakan ada yang mengatakan Hafeez Mikail berubah angin untuk menjadi penyanyi.


“Prinsip Saya Biar Tambah Isteri, Jangan Buang”

Semalam, rata-rata netizen meluahkan rasa simpati kepada Intan Liana Saleh, apabila dia diceraikan dengan talak satu oleh suaminya yang merupakan seorang pemuzik bebas, Ude.

Berikutan itu, suami kepada penyanyi Adira, Datuk Seri Adnan turut meluahkan perkongsiannya tentang isu tersebut.

Lebih dikenali sebagai Datuk Red, dia pernah melalui kehidupan berpoligami dan baginya perceraian bukan jalan penyelesaian untuk rumah tangga bermasalah kerana masa depan anak-anak yang menjadi mangsa.

Dia sendiri pernah mengalami situasi tersebut pada perkahwinan pertamanya dan mengakui kesal dengan tindakan tidak matang yang dilakukannya.

“Saya pernah melalui perceraian pada perkahwinan pertama dan ia sangat-sangat memedihkan dan saya menyesal terutama apabila melihat anak-anak dibesarkan oleh bekas isteri.

“Ketika itu umur saya muda dan tidak matang, setahun juga saya bersedih dan rasa bersalah dengan dua anak saya biarpun saya ambil tanggungjawab sepenuhnya selepas bercerai tapi ia tidak sama macam kita besarkan sendiri depan mata,” katanya kepada mStar Online.

Perkahwinan pertamanya, dia dikurniakan 2 cahaya mata kini berusia 19 dan 14 tahun. Perkahwinan dengan Datin Red, dikurniakan 3 orang cahaya mata dan Adira seorang anak perempuan.

Adnan turut menasihatkan Ude agar tidak mengabaikan tanggungjawab kepada anak-anak dan tidak membebankan bekas isteri.

“Saya benci kepada perkataan cerai tapi saya akui jodoh pertemuan itu Allah sudah tetapkan, mungkin jodoh mereka sampai sini tapi nasihat saya tolong jangan abaikan anak-anak,” ujarnya lagi.


"Baru Aku Kenal Semua Hanya Lakonan" - Intan Liana

Semalam berakhir sudah kemelut rumah tangga Ude Wahid dan Intan Liana apabila mereka disahkan bercerai dengan talak satu. Namun apa yang mencetuskan kemarahan netizen, dakwaan Ude mengenai punca perpisahan itu.

Turut merasa terkilan, Intan yang terkejut dengan kenyataan Ude mengatakan rumah tangganya sudah retak dua tahun lalu. Menerusi Instastory, Intan meluah rasa, dan sempat berpesan kepada bekas madunya, Izreen Azminda.

Kenyataan itu cukup menggambarkan perasaan Intan yang teramat kecewa dengan sikap Ude. Namun dalam masa sama, Intan seolah bersyukur dengan perpisahan ini dan mengambil pengajaran dari apa yang berlaku.

Biarpun tidak menyebut sebarang nama, namun ramai mengaitkan kenyataan itu ditujukan untuk bekas suaminya. Ramai menganggap Ude sanggup mereka alasan bodoh demi mempertahankan isteri tunggalnya, Izreen.

Terdahulu, Ude mendakwa Intan menipu apabila memberitahu beliau tidak mengetahui punca perpisahan mereka sedangkan rumah tangganya sudah bergolak sejak dua tahun lalu. Malah Ude juga meminta Intan berhenti main drama air mata di media. (rtky/w)


"Lepas Tengok MV Ni, Baru Faham Apa Yang Berlaku"

Kalau diikutkan hari ini merupakan hari keramat buat Sufian Suhaimi apabila tarikh itu sepatutnya menjadii hari pernikahan beliau dan Elfira Loy. Namun tarikh ini masih menjadi istimewa apabila Sufian melancarkan lagu terbaru, Di Matamu.

Jika belum dilancarkan lagi, lagu ini sudah menjadi trending, apatah lagi bila lagu ini dilancarkan. Video muzik yang mula dilancarkan pada pukul 9 pagi tadi terus mendapat sambutan hangat apabila ditonton sebanyak hampir 200,000 kali.

Jika dilihat ruangan komen di Youtube, ramai masih mengaitkan lagu ini dengan kisah peribadinya. Biarpun Sufian tidak mengulas lanjut mengenai punca perpisahan, namun ramai mengerti apa yang terjadi di sebalik bait-bait lagu ini.

Sehingga kini, peminat terus memberikan kata-kata sokongan dan semangat buat Sufian untuk melupakan apa yang terjadi dan terus mara ke depan. Ada juga yang turut sama merasai keperitan yang diterjemahkan sufian dalam lagu ini.

Mungkin ada hikmah disebalik apa yang berlaku. Respek dengan sikap Sufian yang terus bangun dan melahirkan sebuah lagu yang cukup bermakna buatnya. Malah lagu ini juga popular dikalangan selebriti yang membuat ‘cover’ lagu ini. (rtky/w)


5 Sebab Adik Neelofa Digelar Kylie Jenner Malaysia

Baru saja berusia 17 tahun, adik kepada pelakon popular Neelofa, Ameera Khan mempunyai aura tersendiri dan kini dikenali ramai.

Memiliki rupa paras yang cantik dan memiliki kacukan Arab Pakistan, sudah tentu membuatkan ramai wanita yang makan hati. Dah la cantik, kaya pula tu.

Boleh dikatakan Ameera menjadi idola anak muda seusianya lebih-lebih lagi gaya penampilannya sentiasa mengikut peredaran fesyen dan digelar Kylie Jenner Malaysia oleh pengikutnya.

Apa persamaan antara Ameera dan selebriti terkenal Kylie Jenner? Kami berikan 5 sebab mengapa Ameera digelar the next Kardashians.

Menerusi video terbarunya di YouTube, Ameera menjadikan Kylie Jenner sebagai idolanya. Jika dilihat dengan gaya Ameera pun memang seakan-akan Kylie Jenner.

Kylie Jenner memiliki produk kosmetiknya sendiri. Tak lama lagi Ameera pun akan ada produk kosmetiknya sendiri iaitu LMK Cosmetics. Nampaknya Ameera bakal mengikut jejak langkah kakaknya untuk menjadi usahawan berjaya.

Jika Kylie memiliki saluran YouTube sendiri, begitu juga Ameera. Saluran YouTube Ameera memaparkan kisah peribadinya yang ramai tidak tahu.

Jika anda perhatikan gaya percakapan Ameera, memang nampak sama seperti idolanya itu.

Kalau dah nama pun idola, dah tentu la minat pun sama. Gaya bergambar pun sama, fesyen pun sama. Macam kembar pun ada. Setuju tak?


"Adakah Dia Berpura-Pura Bahagia Sebelum Ini"

Terkejut dengan dakwaan bekas suami bahawa hubungan retak sejak dua tahun lalu, Intan Liana mempersoalkan punca perpisahan mereka kerana beliau sendiri sudah redha untuk bermadu jadi apakah Ude Wahid selama ini berpura-pura?

“Saya pernah buat pengakuan reda untuk dimadukan selepas terbongkarnya perkahwinan bekas suami dengan pelakon, Izreen Azminda. Sekiranya benar Ude tidak bahagia dengan saya, adakah selama ini dia sekadar berlakon?”

Sebelum ini Ude mendakwa, hubungan rumah tangga mereka sudah bergolak sejak dua tahun lalu lagi dan kenyataan Intan sebelum ini yang tidak tahu menahu sebab mereka berpisah adalah menipu.

“Bagaimana timbul cerita hubungan kami bermasalah sejak dua tahun lalu sedangkan anak kedua baru berusia setahun? Saya terkejut apabila faktor tidak bahagia itu dijadikan salah satu punca perceraian. Terpulanglah mereka di luar untuk menghakimi sendiri situasi ini”

“Saya tidak berniat membuka aib sesiapa. Saya cuma terpanggil membuat kenyataan bagi membetulkan apa yang tidak benar. Saya juga terkilan apabila diminta berhenti membuat ‘drama’ dengan menggunakan air mata,” luahnya kepada Berita Harian Online

Selain itu Ude turut tegas mengatakan perpisahan beliau dan Intan tiada kena mengena dengan isterinya, Izreen Azminda. Terdahulu Ude melafazkan talak satu di Mahkamah Syariah Gombak Timur selepas permohoan cerai Januari lalu. (rtky/w)


Neelofa Dedah Status Sebenar Dengan Hans Isaac

Baru-baru ini, gambar Neelofa dan juga Hans Isaac lepak bersama di sebuah restoran telah tersebar di laman sosial. Dalam masa yang sama, perkara tersebut menimbulkan pelbagai spekulasi tentang hubungan mereka.

Umum mengetahui bahawa Neelofa dan Hans pernah bercinta namun tidak kesampaian sebelum masing-masing membawa haluan sendiri.

“Macam mana saya nak adakan benda yang tidak ada? Beritahu saya,” katanya kepada Harian Metro. Tambah Neelofa, dia dan juga Hans akan sentiasa menjadi kawan baik, sampai bila-bila.

“Malah, andai ada projek bersama atau kerjasama pada masa depan, ia pasti akan berlaku. Keluarga dan rakan-rakan kami pun tahu mengenai hubungan persahabatan kami ini,” jelasnya lagi.

Baguslah jika mereka mengambil keputusan untuk berkawan baik dan tidak bermusuhan seperti kebiasaan pasangan kekasih yang putus cinta. Apa pun, bagi peminat setia Neelofa, pasti mereka ternantikan idola mereka ini bertemu pilihan hati. (rtky/s)


"Semua Ini Cubaan Untuk Menutup Periuk Nasi Saya"

Dikala proses penceraian suaminya dan bekas isteri hangat diperkatakan, Izreen Azminda kecewa apabila ada pihak mewujudkan akaun Instagram palsu, The Real Izreen Azminda yang memberikan kenyataan bagi menutup periuk nasinya.

“Ini penganiayaan besar terhadap saya. Ketika saya berdepan kecaman dan hentaman masyarakat, akaun IG palsu ini diwujudkan bagi mengeruhkan lagi keadaan dengan pelbagai kenyataan yang bukan datang dari mulut saya”

“Saya tidak tahu angkara siapa, biar Allah SWT yang membalasnya. Selama ini, saya hanya memiliki satu akaun Instagram, tetapi sudah dinyah aktif sebulan lalu. Mana mungkin saya meninggalkan kerjaya seni kerana ini mata pencarian utama.

Bagaimanapun kata Izreen, hal itu sedikit pun tidak memberi kesan terhadapnya, dan beliau masih menerima banyak tawaran berlakon. Namun Izreen buat masa ini masih belum bersedia untuk mengaktif kembali akaun media sosialnya.

“Alhamdulillah, saya masih menerima tawaran berlakon dan ketika ini, saya sibuk dengan penggambaran drama. Saya percaya, semua ini cubaan untuk menutup periuk nasi saya, tetapi tidak mengapa. Biarlah kerana Allah ada,” jelasnya.

Terdahulu, Ude Wahid dan Intan Liana akhirnya sah bercerai talak satu di Mahkamah Rendah Syariah Gombak Timur awal pagi tadi. Dalam masa sama Ude meminta bekas isterinya berhenti berdrama air mata untuk menagih simpati kerana beliau tahu mengapa mereka berpisah. (rtky/w)


Ude Mohon Intan Liana Jangan Berdrama

Jika sebelum ini bekas suami Intan Liana, Ude dilihat kurang bersuara, nampaknya hari ini selepas sah penceraian mereka, Ude telah menyatakan beberapa perkara tentang punca hubungan kepada pihak media. Kawal emosi anda sebelum meneruskan bacaan di bawah ini.

“Dia cakap tidak tahu salah kenapa ingin diceraikan dan kami tidak pernah berbincang masalah ini. Sedangkan dia tahu masalah dalam rumah tangga kami sudah berlarutan sejak dua tahun lalu”

“Saya selalu berbincang cara baik dan kalau boleh tidak mahu masalah ini diperbesarkan. Kenapa dia tidak bercakap kebenaran ini? Jadi saya agak terkilan kenapa dia mengeluarkan kenyataan ini. Tindakannya itu secara tidak langsung membuka aib saya.

“Orang mula berpandangan negatif terhadap saya sehingga ramai beranggapan saya bapa tidak bertanggungjawab dan banyak lagi. Jadi, kepada Intan berhenti drama air mata,” jelasnya kepada Harian Metro.

Bagaimanapun, Ude tidak menjelaskan secara lanjut tentang perkara yang menjadi punca perpisahan mereka selain menyatakan bahawa ia terlalu peribadi buat dirinya.

“Saya tidak mahu bercerita apa masalah kami sejak dua tahun lalu. Ia terlalu peribadi buat saya. Kalau dia nak bercerita, ia terpulang. Apa yang penting saya tidak akan bercakap apa-apa”

“Banyak kali saya ajak berbincang, tetapi semuanya gagal. Pun begitu, jika ada yang tetap beranggapan saya sebaliknya, terpulang kepada mereka kerana mereka tidak tahu apa masalah sebenar. Takkan saya nak cerita semua hal dalam rumah tangga kami”

“Jadi saya berharap netizen perlu berlaku adil dengan tidak meletakkan kesalahan sepenuhnya atas diri saya,” katanya.

Tambah Ude, dia juga menarik balik permohonan cerai kali pertama pada November lalu kerana Intan sedia untuk berbincang masalah mereka.

“Malangnya, Intan tidak memberikan kerjasama atas apa yang dipersetujui. Sebaliknya setiap kenyataan dikeluarkan mengeruhkan lagi keadaan. Banyak kenyataan diputar belit,” katanya. Jika diingat balik, apa kenyataan yang diputarbelitkan Intan ya? (rtky/s)


Ude, Intan Liana Sah Bercerai Talak Satu

Setelah melalui beberapa episod menyedihkan di dalam kehidupan rumahtangga baru-baru ini, Intan Liana dan Ude akhirnya telah sah bercerai talak satu. Suami Intan, Ude sebelum ini telah menfailkan penceraian pada November lalu.

“Saya reda dengan takdir yang Allah tentukan, sampai sini saja jodoh kami,” luah Intan kepada BH Online. Menurut laporan portal berita tersebut, Intan dalam nada sebak ketika ditemui media sebaik melangkah keluar dari Mahkamah Rendah Syariah Gombak Timur, Taman Sri Keramat.

Hati isteri mana yang tidak sebak. Rumahtangga yang dulu menjadi tempat curahan cinta dan kasih sayang kini berakhir dengan episod akhir penceraian. Mungkin di sosial media Intan nampak gembira, namun perasaan di hati, hanya diri sendiri yang mengerti.

Intan dan juga Ude sebelum ini berkahwin pada 1 Mac 2013 dan dikurniakan dua orang iaitu Arish Muqri, 3, serta Ariq Muqri, 1.

Ude kemudiannya berkahwin dengan Izreen Azminda secara tertutup 8 Ogos 2017 namun perkahwinan itu dirahsiakan oleh mereka. Izreen mempunyai seorang anak lelaki iaitu Muhammad Adrian Umar yang berusia lima tahun hasil perkahwinan terdahulunya dengan jurukamera iaitu Muhammad Riza. (rtky/s)


“Riak Sangat Tunjuk Duit, Kena Rompak Baru Tahu”

Sebut saja nama Nur Sajat memang ramai sudah mengenali jutawan kosmetik cantik ini. Memang cukup popular dan sentiasa jadi perhatian.

Siapa yang mengikuti Instagram Sajat, memang tak akan rasa jemu untuk menonton aksi dan gelagat lucu Sajat yang sememangnya tidak mengecewakan.

Tapi sejak kebelakangan ini, Sajat rajin kongsikan videonya sedang mengira duit hasil jualan kosmetiknya.

Sebelum ini seorang peniaga online cedera ditembak selepas sering membuat video secara langsung di Facebook sambil menunjukkan duit hasil jualan.

Berikutan itu, ramai yang menegur tindakan Sajat kerana ianya mungkin boleh mengundang bahaya.

Diharap Sajat ambil iktibar dari insiden yang pernah berlaku sebelum ini dan utamakan keselamatan diri terlebih dahulu. Paling penting, jangan sewenangnya kongsikan sesuatu kepada umum.


Nora Danish Dedah Rahsia Susut 10kg Lepas Bersalin

Sebelum ini pelakon jelita Nora Danish mendedahkan berat badan dia telah naik sebanyak 10 kilogram semenjak mengandung.

Baru saja melahirkan anak kedua, pelakon jelita Nora Danish memberitahu proses pemulihan kali ini lebih mudah dan dia hanya mengamalkan cara berpantang tradisional.

Nora juga teruja dengan pakej berpantang yang dilanggani olehnya sehingga dia mampu menurunkan berat badan sebanyak 10kg.

“Jika diikutkan, sama saja proses berpantang kali ini. Cuma keadaan lebih mudah kerana saya dijaga selama 44 hari oleh kumpulan penyedia khidmat itu.

“Jadi, segala urusan seperti bertungku, berurut, sauna, pilis, lulur dan sebagainya diuruskan mereka,” katanya kepada BH Online.

Dalam sebulan, berat badan Nora susut sebanyak 10kg dan dia mahu turunkan lagi sebanyak 8kg.

“Alhamdulillah, saya berjaya mengurangkan berat badan sebanyak 10 kilogram (kg) sejak mula berpantang. Namun, saya perlu susut lapan kg lagi untuk mencapai berat tubuh dulu,” katanya.